hotchpotch/miracl-hf-unified huggingface dataset:
ওপরা উইনফ্রি
ওপ্‌রা গেইল উইনফ্রি (জন্ম: জানুয়ারি ২৯, ১৯৫৪) একজন জনপ্রিয় মার্কিন টেলিভিশন ব্যক্তিত্ব। "টক শো"-এর উপস্থাপিকা হিসাবে তিনি ১৯৮০ এর দশকের মধ্যভাগ হতে বিপুল জনপ্রিয়তা অর্জন করেন। তিনি ওপ্‌রা নামেই সমধিক পরিচিত। একই সাথে তিনি একজন মানবহিতৈষী ও গণমাধ্যম ধনকুবের। আন্তর্জাতিকভাবে বিস্তৃত টক শো 'দ্য ওপরা উইনফ্রি শো' তাকে একাধিক এমি পুরস্কার এনে দিয়েছে। এই শো' টেলিভিশনের ইতিহাসে সবচেয়ে বেশি প্রচারিত বলে গণ্য। নিজে ম্যাগাজিন প্রকাশের পাশাপাশি তিনি একজন শক্তিমান সাহিত্য সমালোচক এবং একাডেমি পুরস্কার মনোনীত অভিনেত্রী। তিনি বিংশ শতাব্দীর সবচেয়ে ধনী আফ্রিকান মার্কিন, উত্তর আমেরিকার প্রথম কোটিপতি এবং সর্বকালের সেরা আফ্রিকান মার্কিন মানবহিতৈষী। পরপর তিন বছর তিনি বিশ্বের অনন্য কৃষ্ণাঙ্গ কোটিপতি হিসেবে বিবেচিত হয়েছেন। কারো কারো মতে তিনি বিশ্বের সবচেয়ে প্রভাবশালী মহিলা। ২০০৮ সালের জুনে প্রকাশিত ফর্বস ম্যাগাজিন প্রকাশিত ২০০৮ সালের ১০০ জনপ্রিয় প্রভাবশালী ব্যক্তির তালিকায় পর পর দ্বিতীয়বারের মতো সর্বোচ্চ স্থান দখল করেন। এ নিয়ে তিনি পাঁচবার ফোর্বস কর্তৃক বিশ্বের সবচেয়ে প্রভাবশালী মহিলা নির্বাচিত হলেন। ২০১৩ সালে মার্কিন রাষ্ট্রপতি বারাক ওবামা তাকে রাষ্ট্রপতি পদক এবং ডিউক ও হার্ভার্ড বিশ্ববিদ্যালয় তাকে সম্মানসূচক ডক্টরেট ডিগ্রি প্রদান করে।
ওপরা যুক্তরাষ্ট্রের দক্ষিণের রাজ্য মিসিসিপির নিভৃত পল্লীতে এক অবিবাহিত মায়ের ঘরে জন্মগ্রহণ করেন। পরে বেড়ে উঠেছেন আরও উত্তরের শহর মিলওয়াকিতে। তিনি নয় বছর বয়সে ধর্ষিত হন এবং চৌদ্দ বছর বয়সে এক পুত্র সন্তান জন্ম দেন। তবে শিশুটি জন্মের কিছুদিন পর মারা যায়। তার বাবার কাছে থাকাকালীন ওপরা হাইস্কুলে পড়ার ফাঁকে টেনেসীর একটি স্থানীয় রেডিওতে চাকুরি পেয়ে যান। তখন তার বাবা টেনেসী রাজ্যে নরসুন্দর হিসেবে কাজ করতেন। মাত্র উনিশ বছর বয়সে সেখানে ওপরা তার রেডিও পেশা শুরু করেন স্থানীয় সান্ধ্যকালীন খবর উপস্থাপনার মাধ্যমে। পরে অবশ্য তাকে উপস্থিত বক্তব্যে পারদর্শিতা দেখে দিবাকালীন টক শো' উপস্থাপন করতে দেয়া হয়। শিকাগোর একটি স্থানীয় রেডিওর তৃতীয় সারির একটি টক শো' যখন ওপরার হাত ধরে প্রথম সারিতে জায়গা করে নিল তখনই ওপরা নিজের প্রডাকশন কোম্পানি খুললেন এবং আন্তর্জাতিক প্রচারে চুক্তিবদ্ধ হলেন।
বার্গার কিং
বার্গার কিং একটি মার্কিন ফাস্ট ফুড রেস্টুরেন্ট প্রতিষ্ঠান। মার্কিন যুক্তরাষ্ট্র ছাড়াও সারা বিশ্বে এর ৬১টি দেশে এর ১২ হাজারেরও বেশি শাখা রয়েছে। এগুলো এর মধ্যে ৬৬% মার্কিন যুক্তরাষ্ট্র এবং বাকি ৯০% বেসরকারি ভাবে পরিচালিত হয়। বার্গার কিং শুরু হয় ১৯৫৩ সালে। ১৯৭০ সাল ছিল এটির সোনার সময়, কিন্তু ১৯৮০ তে বিজ্ঞাপন এর কমতি এর কারনে এটি পিছিয়ে পরে। এটি বার্গার, ফ্রাই, সোডা ও মিল্কসেক বিক্রি করে থাকে। এছাড়া এর মেনুতে আরো কিছু জিনিসও ক্রেতাদের জন্য আছে।
যুক্তরাষ্ট্রের ম্যাকডোনাল্ডের সঙ্গে কোনোভাবেই পেরে উঠছে না যুক্তরাজ্যের বার্গার কিং। শুরুতে বিশ্বের ১২ হাজার ৭৮টি চেইনশপ জনপ্রিয়তা পেলেও বর্তমানে বার্গার কিংয়ের বিক্রি বিশ্বব্যাপী দুই শতাংশ এবং দক্ষিণ আমেরিকায় তিন দশমিক তিন শতাংশ পড়ে গেছে।
দ্যাট সেভেন্টিজ্‌ শো
দ্যাট সেভেন্টিজ শো একটি মার্কিন টেলিভিশন সিরিজ। এই সিটকম বা কমেডি সিরিজটির কাহিনী গড়ে উঠেছে ১৯৭০ এর দশকের পটভূমিতে উইস্কনসিন এর ৬জন সদ্য তারুণ্যে উপনীত বন্ধুকে কেন্দ্র করে।
১৯৯৮ হতে ২০০৬ সাল পর্যন্ত প্রচারিত এই সিরিজে অভিনয় করেছেন টোফার গ্রেস, লরা প্রেপন, অ্যাশ্‌টন কুচার, মিলা কুনিস, ড্যানি মাস্টারসন, উইল্মার ভালদারামা প্রমুখ।
ডলি (ভেড়া)
ডলি (৫ জুলা্ই ১৯৯৬ - ১৪ ফেব্রুয়ারি ২০০৩) একটি গৃহপালিত স্ত্রী ভেড়া। নিউক্লিয়ার ট্রান্সফার প্রক্রিয়ায় ক্লোনিং এর মাধ্যমে জন্ম দেয়া প্রথম স্তন্যপায়ী প্রাণী। ৫ জুলা্ই ১৯৯৬ সালে জন্ম নেবার পর তার ৭ম জন্মবার্ষিকীর কিছুদিন পূর্বে ফুসফুসের জটিলতাজনিত রোগে মারা যায়।। বিবিসি ও সায়েন্টিফিক আমেরিকান এর মতে ডলি হচ্ছে “পৃথিবীর সবচেয়ে জনপ্রিয় ভেড়া”।
হিউ হেফ্‌নার
হিউ মরসন হেফনার (1926-2017) (জন্ম এপ্রিল ৯, ১৯২৬)একজন মার্কিন প্রকাশক, এবং প্লেবয় পত্রিকার প্রতিষ্ঠাতা ও প্রধান সম্পাদক। বিংশ শতকের ষাটের দশক থেকে শুরু হওয়া যৌন বিপ্লব ও ভোগবাদী দর্শনের পুরোভাগে থাকা হেফ্‌নার লাগামহীন (carefree) জীবনাচরণের প্রতীক হয়ে আছেন। তিনি শিকাগতে ১৯২৬ সালের ৯ই এপ্রিল জন্ম গ্রহণ করেন।উনার দুজন ছেলে সন্তান হয় এবং দুই জনই শিক্ষকতায় নিয়জিত।হিউ হেফনার এর মাতা ছিলেন সুইদিস বংশভুত এবং বাবা জারমান এবং ব্রিটিশ ছিলেন।তার ছোট থেকে যৌনতা নিয়ে তার জানার ইচ্ছা ছিল। এটা আর প্রবল হয় যখন তিনি একটা নগ্ন পত্রিকা পান।
মানব ক্লোনিং
ক্লোনিং পদ্ধতিতে মানব শিশু তৈরি করাই আমাদের কাছে মানব ক্লোনিং নামে পরিচিত । পৃথিবীর প্রায় সব উন্নত দেশই ভবিষ্যত প্রজন্মকে ক্ষতিকর প্রভাব হতে রক্ষা ও মানব কল্যানের জন্য মানব ক্লোনিং নিষিদ্ধ করা হয়েছে। তবে এর পর ও কোন কোন দেশ বা সংস্থা গোপনে এটি পরিচালনা করছে বলে শোনা যায়। এর মাধমে বিখ্যাত বা কুখ্যাত কোন মৃত বা জীবিত ব্যাক্তিকে পুনরায় সৃষ্টি করা হতে পারে বা বিকলাঙ্গ শিশু তৈরি হতে পারে এমন আশঙ্কা করেন অধিকাংশ বিজ্ঞানী।
মানব ক্লোনিং হল একজন মানুষের জেনেটিক্যালি প্রতিরুপ অন্য একজন তৈরির প্রক্রিয়া। কিন্তু এর মানে এই না যে এটি মোনোজাইগোটিক মাল্টিপাল বার্থ অথবা প্রানিদেহের কোষ বা টিস্যু পুনরায় সৃষ্টি করা। বর্তমানে মানব ক্লোনিং বিজ্ঞানী সমাজের কাছে একটি অত্যন্ত আলোচিত এবং আলোড়ন সৃষ্টিকারী ব্যাপার। জনসাধারণের কাছে মানব ক্লোনিং বলতে কৃত্তিমভাবে তৈরি মানুষ। মানব ক্লোনিং-এর মাধ্যমে তৈরি ব্যক্তি যার জেনেটিক্যাল প্রতিরুপ হয় হুবহু তার চেহারাধারী হয়। কিন্তু তাদের আচরণ হুবহু একরকম হয় না।
কিন্তু প্রকৃতপক্ষে ক্লোনিং বিষয়টি অনেক বিস্তৃত।
টোফার গ্রেস
টোফার গ্রেস (জন্ম জুলাই ১২, ১৯৭৮) একজন মার্কিন অভিনেতা। তিনি দ্যাট সেভেন্টিজ্‌ শো নামক কমেডি সিরিজে অভিনয়ের জন্য খ্যাতি অর্জন করেন।
উইল্মার ভালদেরামা
উইল্মার ভালদারামা (জন্ম জানুয়ারি ৩০, ১৯৮০) একজন ভেনিজুয়েলীয় বংশোদ্ভূত মার্কিন অভিনেতা। তিনি দ্যাট সেভেন্টিজ্‌ শো নামক টেলিভিশন সিরিজে অভিনয়ের জন্য খ্যাতি অর্জন করেন।
কোকেইন
কোকেইন হল কোকা গাছের নির্যাসে উপস্থিত উপক্ষার যা উত্তেজক মাদক দ্রব্য। 
কোকা গাছের বীজ, পাতা ইত্যাদি থেকে এটি প্রস্তুত হয়। কোকেইন বিভিন্ন রকম প্রস্তুতিতে পাওয়া যায়ঃ
অ্যাশ্‌টন কুচার
অ্যাশ্‌টন কুচার (ইংরেজি: Ashton Kutcher, ; জন্ম: ফেব্রুয়ারি ৭, ১৯৭৮) হলেন একজন মার্কিন অভিনেতা ও বিনিয়োগকারী। তিনি ১৯৯০ এর দশকে তার কর্মজীবন শুরু করেন। তিনি ফক্স সিটকমের হাস্যরসাত্মক ধারাবাহিক "দ্যাট সেভেন্টিজ্‌ শো"-এ অভিনয়ের জন্য খ্যাতি অর্জন করেন। ১৯৯৯ সালে প্রণয়ধর্মী হাস্যরসাত্মক "কামিং সুন" (১৯৯৯) চলচ্চিত্রে অভিনয়ের মাধ্যমে তার চলচ্চিত্রে অভিষেক হয়। তিনি হাস্যরসাত্মক "ডুড, হোয়্যার্‌স মাই কার?" (২০০২) দিয়ে জনপ্রিয়তা অর্জন করেন এবং চলচ্চিত্রটি বক্স অফিসে হিট হয়। কুচার ২০০৩ সালে "জাস্ট ম্যারিড", "মাই বস্‌স ডটার" এবং একই বছর তিনি এমটিভিতে প্রচারিত পাঁচ মৌসুমের "পাঙ্ক্‌ড" অনুষ্ঠান প্রযোজনা ও উপস্থাপনা করেন। ২০০৪ সালে কুচার মনস্তাত্ত্বিক চলচ্চিত্র "দ্য বাটারফ্লাই ইফেক্ট" চলচ্চিত্রে অভিনয় করে পরিচিতি লাভ করেন।
কুচার ১৯৭৮ সালের ৭ই ফেব্রুয়ারি আইওয়ার সিডার র‍্যাপিড্‌সে জন্মগ্রহণ করেন। তার মাতা ডায়ান (জন্মনাম: ফিনেগান) ছিলেন প্রক্টর অ্যান্ড গ্যাম্বল-এর কর্মকর্তা এবং পিতা ল্যারি এম. কুচার ছিলেন একজন ফ্যাক্টরি কর্মী। তার পিতা চেক বংশোদ্ভূত, এবং তার মাতা চেক, জার্মান ও আইরিশ বংশোদ্ভূত।
আইএমটিএ প্রতিযোগিতায় অংশগ্রহণের পর ১৯৯৮ সালে কুচার নিউ ইয়র্কের নেক্স মডেলিং এজেন্সির সাথে চুক্তিবদ্ধ হন। তিনি কেলভিন ক্লেইনের বিজ্ঞাপনে কাজ করেন এবং প্যারিস ও মিলানে মডেল হিসেবে কাজ করেন।
মডেলিংয়ে সফলতার পর কুচার লস অ্যাঞ্জেলেসে তার প্রথম অডিশন দেন। তাকে "দ্যাট সেভেন্টিজ্‌ শো" টেলিভিশন ধারাবাহিকের জন্য নির্বাচন করা হয় এবং তিনি ১৯৯৮ থেকে ২০০৬ সাল পর্যন্ত এই ধারাবাহিকে অভিনয় করেন। কুচারকে কয়েকটি চলচ্চিত্রের ভূমিকার জন্যও নির্বাচন করা হয়েছিল। তিনি "পার্ল হারবার" (২০০১) চলচ্চিত্রের ড্যানি ওয়াকার চরিত্রের জন্য অডিশন দেন, কিন্তু তার পরিবর্তে জশ হার্টনেটকে নেওয়া হয়। তিনি কয়েকটি হাস্যরসাত্মক চলচ্চিত্রে অভিনয় করেন, সেগুলো হল "ডুড, হোয়্যার্‌স মাই কার?" (২০০০), "জাস্ট ম্যারিড" (২০০৩), এবং "গেজ হু" (২০০৫)। ২০০৩ সালে তিনি পারিবারিক চলচ্চিত্র "চিপার বাই দ্য ডজন" চলচ্চিত্রে একজন আত্ম-নিমগ্ন অভিনেতা চরিত্রে অভিনয় করেন। ২০০৪ সালে তিনি নাট্যধর্মী "দ্য বাটারফ্লাই ইফেক্ট" চলচ্চিত্রে সময় ভ্রমণ করার এক দ্বিধান্বিত যুবক চরিত্রে অভিনয় করেন। চলচ্চিত্রটি মিশ্র ও নেতিবাচক সমালোচনা লাভ করে, কিন্তু বক্স অফিসে সফলতা অর্জন করে।
ভেনেজুয়েলা
ভেনেজুয়েলা (স্পেনীয় ভাষায়: Venezuela "বেনেসুয়েলা" [beneˈswela]) দক্ষিণ আমেরিকা মহাদেশের উত্তর উপকূলে ক্যারিবীয় সাগরের তীরে অবস্থিত রাষ্ট্র। ভেনেজুয়েলার ভূপ্রকৃতি উত্তরে আন্দেস পর্বতমালার সুউচ্চ পর্বতচূড়াগুলি থেকে দক্ষিণের ক্রান্তীয় অরণ্য পর্যন্ত বিস্তৃত। দেশের মধ্যভাগে আছে তৃণময় সমভূমি এবং রুক্ষ উচ্চভূমি। উপকূল জুড়ে রয়েছে নয়নাভিরাম বেলাভূমি। তীর থেকে অদূরে অনেকগুলি দ্বীপ ভেনেজুয়েলার সীমানার অন্তর্গত। ভেনেজুয়েলার রাজধানী ও বৃহত্তম শহরের নাম কারাকাস।
ভেনেজুয়েলা ৩০০ বছরেরও বেশি সময় ধরে একটি স্পেনীয় উপনিবেশ ছিল। ১৯শ শতকের শুরুতে দক্ষিণ আমেরিকার যেসব স্পেনীয় উপনিবেশ প্রথম স্বাধীনতা ঘোষণা করে, তাদের মধ্যে ভেনেজুয়েলা ছিল অন্যতম। পূর্বে এটি ভেনেজুয়েলা প্রজাতন্ত্র নামে পরিচিত ছিল। ১৯৯৯ সালে এর নাম সরকারীভাবে বদলে ভেনেজুয়েলা বলিভারীয় প্রজাতন্ত্র রাখা হয়। নামটি ভেনেজুয়েলার স্বাধীনতাতে অবদান রাখা সামরিক নেতা সিমন বলিভারের নামে রাখা। স্বাধীনতা লাভের পর ভেনেজুয়েলা অন্তর্সংঘাত ও স্বৈরশাসনের বিভিন্ন পর্যায়ের মধ্য দিয়ে পার হয়েছে। ভেনেজুয়েলার রাজনীতিতে সামরিক বাহিনীর শক্তিশালী প্রভাব আছে। ১৯৫০-এর দশকের শেষ থেকে গণতান্ত্রিকভাবে নির্বাচিত সরকার দেশটি শাসন করে আসছে।
সংখ্যাগরিষ্ঠ ভেনেজুয়েলাবাসী মেস্তিসো, অর্থাৎ ইউরোপীয় ও আদিবাসী আমেরিকানদের সংকর জাতি। এটি আদিতে একটি কৃষিপ্রধান দেশ ছিল। কিন্তু বিংশ শতাব্দীর শুরুতে এখানে পেট্রোলিয়ামের বিশাল মজুদ আবিষ্কৃত হওয়ার পর অর্থনীতির গতি পাল্টে যায়। ১৯৭০-এর দশক থেকে সরকার নিয়ন্ত্রিত সংস্থা তেলের উৎপাদন দেখাশোনা করছে। যদিও তেল শিল্প প্রচুর সম্পদের সৃষ্টি করেছে, তা সত্ত্বেও ভেনেজুয়েলাতে ধনী ও দরিদ্রের মধ্যে রয়েছে সুস্পষ্ট বিভাজন। ব্যবসায়ী, তেল কোম্পানির কারিগর, এবং বিরাট জমিদারেরাই দেশের অধিকাংশ সম্পদের মালিক। অন্যদিকে শহরের অদক্ষ শ্রমিক ও গ্রামের খামারকর্মীরা তুলনামূলকভাবে দরিদ্র অবস্থায় জীবন যাপন করে।
ভেনেজুয়েলা যুক্তরাষ্ট্র।
ভূগোলিক দিকথেকে এটি দক্ষিণ আমেরিকার একটি অগুরুত্বপূর্ণ রাষ্ট্র, যার পশ্চিমে, কলম্বিয়া এবং পূর্বে গায়ানা এবং দক্ষিণে ব্রাজিল এর রাজধানী কারাকাস তার সর্ব উওরে।
ভেনেজুয়েলার রাজস্বের সিংহভাগ আসে খনিজ তেল বিক্রি করে।
১৯৮৯ সালে এক বার খাদ্যসঙ্কটের মুখে পড়তে হয়েছিল ভেনেজুয়েলাকে। সেসময়ে পরিস্থিতি সামলে নেয় তৎকালীন সরকার।
২০১৩ সালে চাভেসের উত্তরসূরি নিকোলাস মাদুরোর সরকার তেলের দাম কমিয়ে দিয়ে বিপুল রাজস্বহানি ডেকে আনে । চূড়ান্ত আর্থিক অব্যবস্থায় তীব্র খাদ্যসঙ্কট ছড়িয়ে পড়ে গোটা দেশে। বিদেশ থেকে আমদানি করতে হয় খাবার। ভেঙে পড়ে অর্থনীতি।
কারাকাস
কারাকাস ভেনেজুয়েলার রাজধানী ও প্রধান শহর। এটি দেশের উত্তরাঞ্চলে অবস্থিত; দেশের অন্যতম প্রধান অর্থনৈতিক ও সাংস্কৃতিক কেন্দ্র হিসেবেও এই শহরের গুরুত্ব অনস্বীকার্য। ভেনিজুয়েলার বৃহত্তম এই শহরের মূল এলাকায় জনসংখ্যা ২০১১ সালের জনগণনা অনুযায়ী ২০,১৩,৩৬৬ ও বৃহত্তর কারাকাসে তা ৩২ লক্ষকেও (৩২,৭৩,৮৬৩, ২০১৩'র হিসেব অনুযায়ী) ছাপিয়ে যায়।
ভেনিজুয়েলার উপকূলীয় পর্বতমালার ("কর্ডিলিয়েরা দে লা কোস্তা") মধ্যে সঙ্কীর্ণ কারাকাস উপত্যকায় গুয়ের নদীর তীরে অবস্থিত এই শহর। শহরের মূল বসবাসকারী এলাকা সমুদ্রপৃষ্ঠ থেকে ৭৬০ থেকে ৯১০ মিটার (২৪৯০ থেকে ২৯৯০ ফুট) উচ্চ। তার উত্তরে ২২০০ মিটার (৭২০০ ফুট) উঁচু কিন্তু সঙ্কীর্ণ এক সারি পর্বত চেরো এল আভিলা (১৯৫৮ সাল থেকে "কর্ডিলিয়েরা দে লা কোস্তার" মধ্য অংশের এই সবুজে ঢাকা পাহাড়গুলি "এল আভিলা জাতীয় উদ্যান" হিসেবে স্বীকৃত), তার পরেই ক্যারিবীয় সাগর। সমগ্র শহরটিই ছোট ছোট পাহাড়ে ঘেরা।
ভেনিজুয়েলীয় অর্থনীতির অন্যতম কেন্দ্র এই শহর। তবে মূল মেট্রোপলিটান অঞ্চলে কিছু শিল্প থাকলেও অর্থনীতির মূল ভিত্তি এখানে বিভিন্ন ধরণের পরিষেবাকেন্দ্রিক। বিভিন্ন ধরণের ব্যাঙ্ক, শপিং মল ও বিভিন্ন কোম্পানির সদর দপ্তর এখানে অবস্থিত। কারাকাস স্টক এক্সচেঞ্জ ও পেট্রোলেওস দে ভেনিজুয়েলার (পিডিভিএসএ) সদর দপ্তরও এখানেই অবস্থিত। প্রসঙ্গত উল্লেখ্য, পেট্রোলেওস দে ভেনিজুয়েলা ভেনিজুয়েলার সবচেয়ে বড় কোম্পানি। এছাড়াও বহু রেস্তোরাঁ, শপিং সেন্টার, সংগ্রহশালা শোভিত এই শহর ভেনিজুয়েলার সংস্কৃতির এক প্রধান কেন্দ্রও। লাতিন আমেরিকার বেশ কিছু উচ্চতম বাড়ি এই শহরে অবস্থিত।
সমগ্র কারাকাস শহরটাই ভেনিজুয়েলার উপকূলীয় পর্বতমালার মধ্যে একটি উপত্যকায় অবস্থিত। এই উপত্যকাটির উচ্চতা ভিন্ন ভিন্ন স্থানে ভিন্ন হওয়ায় শহরটিও অসমতল - সমুদ্রপৃষ্ঠ থেকে ৭৬০ থেকে ৯১০ মিটার উঁচু। বে শহরের ঐতিহাসিক অংশটুকুর উচ্চতা সমুদ্রপৃষ্ঠ থেকে ৯০০ মিটার বা প্রায় ৩০০০ ফুট। একটি সঙ্কীর্ণ পাহাড়ের সারি শহরটিকে মাত্র ১৫ কিলোমিটার (৯ মাইল) দূরের ক্যারিবীয় সাগর থেকে পৃথক করে রেখেছে। এগুলি বর্তমানে "এল আভিলা জাতীয় উদ্যান" রূপে স্বীকৃত। শহরের সর্বোচ্চ বিন্দু "পিকো এল আভিলা" (২১৫৯ মিটার বা ৭০৮৩ ফুট)। শহরের মধ্যে দিয়ে বয়ে গেছে গুয়ের নদী। মূল শহরে সমভূমির অভাবে কারাকাসের বিমানবন্দরটি সমুদ্রতীরের জনপদ মাইকেতিয়ায় অবস্থিত। শহরের বন্দরটি সমুদ্রতীরের আরেকটি জনপদ লা গুয়েরায় অবস্থিত। এখানে এল আভিলা পর্বতশ্রেণীর পর্বতগুলি সরাসরি সমুদ্রে নেমে আসায় একটি স্বাভাবিক বন্দর তৈরির সুবিধা পাওয়া সম্ভব হয়েছে। শহর লাগোয়া দু'টি জলাধার "লা মারিপোসা" ও "কামাতাগুয়া"; শহরে জলের মূল জোগান আসে এই দু'টি জলাধার থেকেই।
অবস্থানগত কারণে কারাকাসের জলবায়ু মূলত ক্রান্তীয় ধরণের। তবে উচ্চতার জন্য এখানে সাধারণত ক্রান্তীয় অঞ্চলের সমুদ্রতীরবর্তী অঞ্চলগুলোর মতো অতটা গরম পড়ে না। সারা বছরের গড় তাপমাত্রা এখানে ২৩.৮° সেলসিয়াস বা ৭৫° ফারেনহাইট। শীতলতম মাস জানুয়ারি (গড় তাপমাত্রা ২২.৮° সেলসিয়াস বা ৭৩° ফারেনহাইট) ও উষ্ণতম মাস জুলাই (গড় তাপমাত্রা ২৫° সেলসিয়াস বা ৭৭° ফারেনহাইট)। বছরে মোট বৃষ্টিপাতের পরিমাণ ৯০০ থেকে ১৩০০ মিলিমিটার।
ইরিত্রিয়া
ইরিত্রিয়া উত্তর-পূর্ব আফ্রিকার একটি রাষ্ট্র। এর রাজধানীর নাম আস্‌মারা। ইরিত্রিয়ার উত্তর ও উত্তর-পশ্চিমে রয়েছে সুদান, দক্ষিণ ও পশ্চিমে ইথিওপিয়া ও দক্ষিণ-পূর্বে রয়েছে জিবুতি। দেশটির পূর্ব ও উত্তর-পূর্ব দিকে লোহিত সাগরের পাড়ে সুবিস্তৃত উপকূলীয় অঞ্চল রয়েছে। দেশটি অতীতে ইতালি ও যুক্তরাজ্যের অধীনে ছিল। ১৯৫২ সালে ইথিওপিয়া দেশটিকে দখল করে। কিন্তু ইরিত্রিয়ার জনগণ স্বাধীনতা সংগ্রাম শুরু করে। দীর্ঘ যুদ্ধ শেষে ১৯৯৩ সালে দেশটি স্বাধীনতা লাভ করে। আসমারা দেশটির রাজধানী ও বৃহত্তম শহর।
গিনি
গিনি প্রজাতন্ত্র (ফরাসি: "République de Guinée", উচ্চরণ: "রেপ্যুব্‌লিক্‌ দ্য গিনে") পশ্চিম আফ্রিকার একটি রাষ্ট্র। এর রাজধানীর নাম কোনাক্রি। পূর্বে দেশটি ফরাসি গিনি নামে পরিচিত ছিল।
সেনেগাল
সেনেগাল প্রজাতন্ত্র পশ্চিম আফ্রিকার একটি রাষ্ট্র। এর রাজধানীর নাম ডাকার। সেনেগাল-এর নামকরণ সেনেগাল নদী থেকে। সেনেগাল নদী দেশটির পূর্ব ও উত্তর সীমান্ত নির্দেশ করে। সেনেগালের পশ্চিমে আতলান্তিক মহাসাগর; উত্তরে মৌরিতানিয়া,পূর্বে মালি এবং দক্ষিণে গিনি ও গিনি-বিসাও। এছাড়া গাম্বিয়া রাস্ট্রের উত্তর,পূর্ব ও দক্ষিণ সীমানা সেনেগাল দ্বারা নির্দেশিত।
ডাকার
ডাকার (ফরাসি: Dakar "দাকার্‌", ওলফ: Ndakaaru "ন্‌ডাকারু") পশ্চিম আফ্রিকার সেনেগাল রাষ্ট্রের রাজধানী ও প্রধান শহর। এটি আটলান্টিক মহাসাগরের উপকূলে কেপ ভার্দ উপদ্বীপে অবস্থিত। এটি আফ্রিকার সবচেয়ে পশ্চিমের শহর।
মালি
মালি পশ্চিম আফ্রিকার একটি রাষ্ট্র। এর রাজধানীর নাম বামাকো।
পশ্চিম আফ্রিকার এই বড় দেশটির উত্তরে প্রায় অর্ধেক জুড়ে রয়েছে সাহারা মরুভূমি। দেশের বাকি অংশ জুড়ে রয়েছে সবুজ তৃণভূমি। গরিব কৃষি ভিত্তিক দেশটিতে বিভিন্ন সময়ে খরায় বহু মানুষ ও প্রাণীর মৃত্যু হয়েছে। দেশের অধিকাংশ মানুষ কৃষ্ণকায় আফ্রিকি, তাদের বাস গ্রামাঞ্চলে, জীবিকা কৃষিকাজ ও পশুপালন। মালিতে বহু খনিজ পদার্থ থাকলেও তার ব্যবহার খুব অল্প।
৩০০ থেকে ১৫০০ অব্দ পর্যন্ত দেশটি আফ্রিকার তিনটি শক্তিশালী সাম্রাজ্য ঘানা, মালি ও সোঙ্গাই সাম্রাজ্যের অংশ ছিল। ১৮৯৫ থেকে ১৯৫৯ সাল পর্যন্ত ফরাসিদের অধিকারে ছিলো দেশটি। ১৯৬০ সালে মালি স্বাধীনতা লাভ করে। ১৯৯১ সালে মালি স্বৈরশাসন থেকে মুক্ত হয় এক সেনা অভ্যুত্থানের মাধ্যমে। ১৯৯২ সালে অনুষ্ঠিত হয় গণতান্ত্রিক নির্বাচন। মালির অধিকাংশ মানুষ ইসলাম ধর্মাবলম্বী। ২০১১ সালে থেকে দেশের উত্তর প্রান্তে তুয়ারেগ জাতি গোষ্ঠীর বিদ্রোহ দেখা দেয়। বিদ্রোহ দমনে সরকারী ব্যর্থতার অভিযোগে মাঝা্রি পদের কিছু সেনা ২০১২ সালের ২২ মার্চ রাষ্ট্রপতি আমাদো টোরেকে ক্ষমতাচ্যূত করে সামরিক শাসন জারি করে। ইকনমি কমিউনিটি অব ওয়েস্ট আফ্রিকান স্টেটস'এর মধ্যস্থতায় এপ্রিল মাসে অসমারিক শাসন পুনর্বহাল হয়, অন্তর্বর্তী রাষ্ট্রপতি হন ডিওনকোন্ডা ট্রারোরে। অভ্যুত্থান পরবর্তী বিশৃঙ্খল পরিস্থিতির সুযোগ নিয়ে দেশের উত্তর প্রান্তের তিনটি অঞ্চল অধিকার করে নেয় বিদ্রোহীরা। ২০১৩ সালের জানুয়ারি মাসে অঞ্চলগুলি পুনর্দখলে অভিযান শুরু করে সেনাবাহিনী। দেশে নির্বাচন হওয়ার কথা ২০১৩ সালের মাঝামাঝি সময়ে।
মোজাম্বিক
মোজাম্বিক পূর্ব আফ্রিকার একটি রাষ্ট্র। এর রাজধানীর নাম মাপুতু।
মরিশাস
মরিশাস পূর্ব আফ্রিকার একটি দ্বীপ রাষ্ট্র। এর রাজধানীর নাম পোর্ট লুইস।
সর্বপ্রথম ওলন্দাজ (পর্তুগিজ) অভিযাত্রীরা ১৫০৭ সালে আদিবাসীবিহীন দ্বীপটি আবিষ্কার করে । ওলন্দাজরা ১৬৩৮ সালে দ্বীপটিতে বসতি স্থাপন করে এবং ১৭১০ সালে পরিত্যাগ করে । পাঁচ বছর পর, দ্বীপটি একটি ফরাসি উপনিবেশ হয়ে ওঠে এবং একে 'আইল ডি ফ্রান্স' নামকরণ করা হয় । নেপলিয়নীয় যুদ্ধ চলাকালে ১৮১০ সালে ব্রিটিশরা মরিশাসের নিয়ন্ত্রণ গ্রহণ করে । ১৯৬৮ সালের ১২ মার্চে স্বাধীন কমনওয়েলথ রাজত্ব এবং ১৯৯২ সালের ১২ মার্চে কমনওয়েলথ মধ্যে প্রজাতন্ত্র হয়ে না ওঠা পর্যন্ত দেশটি ব্রিটিশ শাসনের অধীনে ছিল । 
দেশটি বহুজাতিক এবং বহু-সাংস্কৃতিক; বহুভাষাবিদ জনসংখ্যা অধ্যুষিত এবং সেখানে ইংরেজি, ফরাসি, ক্রেওল এবং এশিয়ান ভাষা ব্যবহার করা হয় । সরকার ব্যবস্থা ওয়েস্টমিনস্টার সংসদীয় পদ্ধতির । মরিশাস একটি উন্নত গণতান্ত্রিক , অর্থনৈতিক ও রাজনৈতিক চর্চা ক্ষেত্র ।
ইংরেজি, ফরাসি, ক্রেওল, ভোজপুরি, তামিল, হিন্দি, মারাঠি, উর্দু, তেলুগু, ওড়িয়া, চীনা ইত্যাদি।
রাখিবন্ধন, দোলযাত্রা, পূজা, গণেশ চতুর্থী, মহাশিবরাত্রি, স্বাধীনতা দিবস (১২ই মার্চ), শুভ নববর্ষ, উগাদি, রথযাত্রা, দীপাবালি, বড়দিন ও ঈদ ইত্যাদি।
হিন্দুধর্ম, খ্রিস্ট ধর্ম ও ইসলাম।
দাউদকান্দি উপজেলা
দাউদকান্দি উপজেলা বাংলাদেশের কুমিল্লা জেলার একটি প্রশাসনিক এলাকা।
উত্তরে তিতাস উপজেলা; দক্ষিণে চান্দিনা উপজেলা এবং চাঁদপুরের মতলব ও কচুয়া উপজেলা; পূর্বে মুরাদনগর উপজেলা; পশ্চিমে মেঘনা নদী ও মুন্সীগঞ্জের গজারিয়া উপজেলা অবস্থিত।
দাউদকান্দি উপজেলাতে ১টি পৌরসভা ও ১৫টি ইউনিয়ন রয়েছে। একমাত্র পৌরসভাটি হচ্ছে দাউদকান্দি পৌরসভা।
আর ইউনিয়নগুলো হলঃ
১৫৬৪ খ্রিস্টাব্দে সোলেমান কররানী বাংলাকে স্বাধীন রাষ্ট্র হিসেবে প্রতিষ্ঠা করেন এবং সম্রাট আকবরের বশ্যতা স্বীকার করে তাঁর সাথে বন্ধুত্ব স্থাপন করেন। সোলেমান কররাণীর মৃত্যুর পর তার ছোট পুত্র দাউদকাররাণী সম্রাট আকবরের কর্তৃত্ব অস্বীকার করে।তারপর তিনি নিজের নামাংকিত মুদ্রা চালু করেন এবং নিজেকে বাংলার শাসক হিসাবে ঘোষনা করেন। ১৫৭৬ খ্রিস্টাব্দে জুলাই মাসে সম্রাট আকবরের সাথে এক যুদ্ধে দাউদকাররাণী মৃত্যুবরণ করেন। কথিত আছে যে, দাউদকাররাণীর নামানুসারেই 'দাউদকান্দির'নামকরণ করা হয়।
অন্য এক সূত্র হতে জানা যায় তাৎকালীন বৃটিশ পার্লামেন্টের আদেশক্রমে ১৭৭৮ খ্রিঃ মিঃজেঃস রেনেল কর্তৃক তৈরী বৃৃটিশ অধূষিত বাংলা ও বিহারের মানচিত্রে 'ডেভিড স্কাডি' নামক স্থানের নির্দেশনা রয়েছে। ইংরেজরা 'দাউদ' নামকে 'DEVID' এবং 'কান্দিকে' 'SKENDI' উল্লেখ করেছেন।
দাউদকান্দি উপজেলার কলেজের মধ্যে ড.মোশারফ কলেজ অন্যতম।
জুরানপুর আদর্শ বিদ্যালয়।রাজধানী ঢাকা শহরের প্রাণকেন্দ্র গুলিস্থান পার্ক এর দক্ষিণ দিক থেকে সরাসরি দাউদকান্দি গৌরীপুরের বাস আছে অথবা রাজধানীর সায়দাবাদ বাস স্ট্যান্ড থেকে সরাসরি দাউদকান্দির বাস আছে।
বুড়িচং উপজেলা
বুড়িচং বাংলাদেশের কুমিল্লা জেলার অন্তর্গত একটি উপজেলা।
বুড়িচং উপজেলার উত্তরে ব্রাহ্মণপাড়া উপজেলা, দক্ষিণে কুমিল্লা সদর উপজেলা, পূর্বে ভারতের ত্রিপুরা, পশ্চিমে চান্দিনা উপজেলা ও দেবীদ্বার উপজেলা অবস্থিত। এর আয়তন ১৬৩.৭৬ বর্গকিলোমিটার।
বুড়িচং উপজেলার পূর্বনাম ছিল উত্তর বিজয়পুর। কিংবদন্তী অনুসারে খৃষ্টীয় একাদশ শতকের গোড়ার দিকে এই উত্তর বিজয়পুর গ্রামে বহু জ্ঞানী-গুণীর আবাসস্থল ছিল। একাদশ শতকের দিকে চৈনিক পরিব্রাজক ‘ইয়েন সাং’ উত্তর বিজয়পুর পরিদর্শণ করতে আসেন এবং এলাকার জ্ঞানী-গুণীদের সাহচর্যে মুগ্ধ হন। ঐ সময় তিনি এই এলাকাকে ‘বুড্ডি চিয়াং’ নামে অভিহিত করেন। চৈনিক ভাষায় বুড্ডি চিয়াং এর বাংলা অনুবাদ করলে দেখা যায়, বুড্ডি অর্থ বুদ্ধি বা জ্ঞানী বা শিক্ষা এবং চিয়াং অর্থ আবাসস্থল বা আস্তান ইত্যাদি বুঝায় । তাই বুড্ডি চিয়াং এর আভিধানিক অর্থ দাড়ায় জ্ঞানী ও গুণীর আবাসস্থল। উক্ত বুড্ডি চিয়াং নাম হতে কালক্রমে মানুষের মুখের ভাষায় সহজ বলার তাগিদে বুড্ডিচং এবং পরে বুড়িচং নামের উৎপত্তি হয়। কুমিল্লা সদর (কোতয়ালী) এর কিছু অংশ ও বর্তমান ব্রাহ্মণবাড়ীয়ার জেলার কিছু অংশ নিয়ে ১৯১৬ সালে একটি পুলিশ ফাঁড়ি স্থাপনের মাধ্যমে বুড়িচং থানার গোড়াপত্তন হয়।
১৯৬৩ সালে ১৫টি ইউনিয়ন নিয়ে বুড়িচং থানা একটি উন্নয়ন সার্কেল-এ রূপান্তরিত হয়। ১৯৭০ সালে এটি একটি পূর্ণাঙ্গ ও স্বতন্ত্র থানা হিসাবে প্রতিষ্ঠা পায়। ১৯৭৮ সালে এই থানার ৭টি ইউনিয়ন নিয়ে ব্রাহ্মণপাড়া নামে অপর একটি থানার সৃষ্টি হয়। অবশিষ্ট ৮টি ইউনিয়ন নিয়ে ১৫/০৪/১৯৮৩ খ্রিস্টাব্দে বুড়িচং থানা উপজেলা হিসাবে আত্মপ্রকাশ করে।
এটি ৯টি ইউনিয়নের সমন্বয়ে গঠিত; এগুলো হলোঃ
এর মোট জনসংখ্যা ২,৬৩,৬৫১ জন; ঘনত্ব প্রতি বর্গ কিলোমিটারে ১৬০৯.৯৮ জন।
এই উপজেলায় কলেজ আছে ৯ টি, মাধ্যমিক বিদ্যালয় ৮১ টি, প্রাথমিক বিদ্যালয় ১৬৯ টি, মাদ্রাসা ৪০ টি।
উল্লেখযোগ্য শিক্ষা প্রতিষ্ঠানঃ
বুড়িচং উপজেলার অর্থনীতি মূলত কৃষি নির্ভর। কিন্তু সম্প্রতিক সময়ে অর্থনীতির ক্ষেত্রগুলোতে ব্যাপক পরিবর্তন সাধিত হচ্ছে। কৃষি জমি কমে যাওয়ার ফলে এবং কৃষিতে বিনিয়োগের তুলনায় উৎপাদন না বাড়ার কারণে কৃষক কৃষি কাজে আগ্রহ হারিয়ে ফেলছে। তাই কৃষি কাজ ছেড়ে এখন এই অঞ্চলের মানুষদের মধ্যে বিদেশ যাওয়ার প্রবণতা দেখা যাচ্ছে।
দেবিদ্বার উপজেলা
দেবীদ্বার বাংলাদেশের কুমিল্লা জেলার অন্তর্গত একটি উপজেলা।
উত্তরে মুরাদনগর উপজেলাও ব্রাহ্মণপাড়া উপজেলা, পূর্বে ব্রাহ্মণপাড়া উপজেলা ও বুড়িচং উপজেলা, দক্ষিণে চান্দিনা উপজেলা এবং পশ্চিমে মুরাদনগর উপজেলা।
দেবীদ্বার উপজেলাতে ১টি পৌরসভা ও ১৫টি ইউনিয়ন পরিষদ বিদ্যমান। পৌরসভার নাম দেবীদ্বার পৌরসভা।
ইউনিয়ন পরিষদ্গুলো হচ্ছেঃ
কুমিল্লা জেলার দেবিদ্বার উপজেলা ১৩টি ইউনিয়ন নিয়ে ১৯১৭ সালের ১৫ জুলাই প্রতিষ্ঠা হয়। প্রতিষ্ঠিত বছরের ৩ মাস পর ২১ সেপ্টেম্বর গেজেট বিজ্ঞপ্তি প্রকাশিত হওয়ার পর ১৯১৮ সালের ১ জানুয়ারি থেকে আনুষ্ঠানিকভাবে দেবিদ্বার থানার কার্যক্রম চালু হয়।
এ উপজেলার নামকরণ নিয়ে তিনটি ভিন্ন মত প্রচলিত আছে। সপ্তদশ শতাব্দীর শেষ ভাগে অবিভক্ত দিনাজপুর জেলার ভাটটুরিয়ার দেবীকোটের রাজ পরিবারের ভ্রাতৃকলহে বানরাজা এ অঞ্চলে এসে স্থায়ীভাবে বসবাস শুরু করেন। বানরাজা ‘দেবীকোট’ থেকে আসায় দেবীকোটের নামানুসারে কালক্রমে দেবীকোট থেকে আজকের দেবিদ্বারের নামকরণ করা হয়েছে।
এক্ষেত্রে ভিন্ন কথাও রয়েছে অষ্টাদশ শতাব্দীর প্রথমভাগে বৃটিশ শাসনামলে বৃটিশ ক্যাপ্টেন জন ডেভিড ত্রীপুরার চিতনা নামক স্থান থেকে একটি নৌবহর নিয়ে গোমতী নদী পথে ঢাকা যাওয়ার সময় বর্তমান দেবিদ্বারের ভিংলাবাড়ি নামক স্থানে বানরাজার সৈন্যদের সাথে ক্যাপ্টেন ডেভিড তার সৈন্যদের নিয়ে যুদ্ধে জড়িয়ে পড়েন। এ সময় এ যুদ্ধের নাম ডেভিড ওয়ার (ডেভিড যুদ্ধ) নামে পরিচিতি লাভ করে। পরবর্তীতে ওই নামানুসারে ডেভিড ওয়ার থেকে আজকের দেবিদ্বার নামে পরিচিতি লাভ করে।
৩য় মতাদর্শীদের মতে যতদূর জানা যায় এ উপজেলা সদরে বহু দেব-দেবীর পূজা অর্চনা হতো। ফলশ্রম্নতিতে এ উপজেলার নামকরণ হয় দেবিদ্বার।
দেবিদ্বার উপজেলায় শিক্ষার হার ৮৫%
শিশু শিক্ষার হার ১০০%
প্রাথমিক বিদ্যালয়ে ছাত্র-ছাত্রীর ‍উপস্থিতির হার ১০০%
প্রাথমিক শিক্ষা সমাপনী পাশের হার ৯৮%
জুনিয়র সার্টিফিকেট পরিক্ষার পাশের হার ৯৫%
এস.এস.সি পাশের হার ৯০%
এইচ এস সি পাশের হার ৭৫%
দেবিদ্বার উপজেলায় ১৫০ টি প্রাথমিক বিদ্যালয় রয়েছে। মাধ্যমিক ও মাদ্রাসা আছে ৮০টি এবং ১১টি কলেজ রয়েছে। একটি বিশ্ববিদ্যালয় রয়েছে।
এই এলাকার অর্থনীতির প্রধান খাত হচ্ছে প্রবাসী দের পাঠানো রেমিটেন্স। এই এলাকার প্রায় প্রতি ঘর থেকে ২/৩ জন করে প্রবাসে আছে। 
কৃষি ও মৎস্য অন্যতম খাত। প্রভাতী ফিসারিজ বড়শালঘড়, দেবিদ্বার মৎস্য খামার সহ আরও অনেক মৎস্য খামার বিদ্যমান। কেবল বড়শালঘর ১ নম্বর বাস স্টেশন (সংচাইল) থেকে প্রতিদিন ৪০ টন মাছ সিলেট চট্রগ্রাম ও ঢাকায় পাঠানো হয়।
মুরাদনগর উপজেলা
মুরাদনগর উপজেলা বাংলাদেশের কুমিল্লা জেলার অন্তর্গত একটি প্রশাসনিক এলাকা। ২ টি থানা ও তাদের অন্তর্ভুক্ত ২২টি ইউনিয়ন নিয়ে গঠিত এই উপজেলাটি কুমিল্লা জেলার সর্ববৃহৎ উপজেলা।
কুমিল্লা জেলা সদর থেকে সড়ক পথে ৩৫.৪২ কিলোমিটার দূরে গোমতী নদীর তীরে মুরাদনগর উপজেলা অবস্থিত। এর উত্তরে নবীনগর উপজেলা, পূর্বে দেবীদ্বার, ব্রাহ্মণপাড়া ও কসবা উপজেলা, দক্ষিণে চান্দিনা ও দেবীদ্বার উপজেলা এবং পশ্চিমে দাউদকান্দি, হোমনা ও বাঞ্ছারামপুর উপজেলা অবস্থিত।
মুরাদনগর উপজেলার আয়তন ৩৪০.৯৩ বর্গ কিলোমিটার। এই উপজেলা বর্তমানে ২ টি থানায় বিভক্ত এবং ১ টি পৌরসভা ও ২২টি ইউনিয়ন নিয়ে গঠিত। উপজেলায় মৌজার সংখ্যা ১৫৩টি, গ্রামের সংখ্যা ৩০৮টি।
এক সময়ের শিক্ষা, সংস্কৃতি, শিল্প ও সাহিত্যের পাদপীঠ মুরাদনগর একটি প্রাচীন ঐতিহ্য সমৃদ্ধ জনপদ হিসাবে বহুল পরিচিত। মুরাদনগর উপজেলা ১৮৫৮ সালে প্রথম থানা হিসেবে আত্মপ্রকাশ করে। সে সময়ে এ থানার নাম ছিল থোল্লা। ১৮৭৮ সালে এর পুন: নাম করণ করা হয় মুরাদনগর। 
মুরাদনগর উপজেলার নামকরণ সম্পর্কে সঠিক কোন তথ্য পাওয়া যায়না। তবে জনশ্রুতি আছে যে, মোগল সম্রাট শাহ্ জাহানের কনিষ্ঠ পুত্র মুরাদ কোন এক সময়ে এ এলাকায় এসেছিলেন। সে অনুসারে এ এলাকার নামকরণ মুরাদনগর করা হয়েছে।
এছাড়া অনেকের মতে, মুরাদনগর মূলত: মির মুরাদ আলীর নাম অনুসারে হয়, যিনি ছিলেন তৎকালীন বৃটিশ শাসনের একজন রেভিনিউ কালেক্টর।
জাতীয় কবি কাজী নজরুল ইসলামের স্মৃতি বিজড়িত মুরাদনগর উপজেলার পরিচয় পাওয়া যায় কবি রচিত নিচের গানে-
উপল নুড়ি কাঁকন চুড়ি বাজে
বাজ ঘুমতি নদীর জলে।
দক্ষিন মুরাদনগর তথা উক্ত উপজেলার সকল মানুষের কাছে স্বাধীনতা পরবর্তী সময় থেকে গূরুপ্তপূর্ণ স্থান হিসেবে পরিচিত নহল চৌমুহনী বাজার "!
বিশেষ করে এই থানাধীন গ্রাম ধনপত‌িখোলা একট‌ি অাদর্শ গ্রাম ।
কুমিল্লা আদর্শ সদর উপজেলা
কুমিল্লা সদর উপজেলা (কুমিল্লা আদর্শ সদর উপজেলা) বাংলাদেশের কুমিল্লা জেলার একটি প্রশাসনিক এলাকা।
২৩ ডিগ্রী ২৩ ইঞ্চি দ্রাঘিমাংশে এবং ৯১ ডিগ্রী ০৬ ইঞ্চি অক্ষাংশে অবস্থিত আদর্শ সদর উপজেলার উত্তরে বুড়িচং ও ব্রাহ্মণপাড়া উপজেলা, দক্ষিনে সদর দক্ষিণ উপজেলা, কুমিল্লা, পূর্বে ভারতের ত্রিপুরা রাজ্য এবং পশ্চিমে বরুড়া ও চান্দিনা উপজেলা।
১৯৪৭ সালে দেশ বিভাগের পরবর্তী সময়ে ১৯৬০ সালে ত্রিপুরা জেলার নামকরণ করা হয় কুমিল্লা। ১৯৮৪ সালে উপজেলা পদ্ধতি চালু হলে একটি গুরুত্বপূর্ণ প্রশাসিনক ইউনিট হিসেবে আদর্শ সদর উপজেলা সরকারী উন্নয়ন পরিকল্পনা বাস্তবায়নপূর্বক জনগণের আর্থ-সামাজিক উন্নয়নে ভূমিকা রেখে চলেছে। তারই ধারাবাহিকতায় পরবর্তীতে ২০০৫ সালে এ উপজেলার দক্ষিণ ভাগের কিছু অংশ নিয়ে সদর দক্ষিণ নামে একটি নতুন উপজেলা সৃষ্টি করা হয়। যার নাম রাখা কুমিল্লা আদর্শ সদর উপজেলা। দেশের বিভিন্ন আন্দোলনের সাথে এ উপজেলার সম্পৃক্ততার ইতিহাস খুবই সমৃদ্ধ। ১৭৬৪ সালে সমশের গাজীর নেতৃত্বে সংঘটিত ত্রিপুরার রাজাদের বিরুদ্ধে কৃষক আন্দোলন কুমিল্লার ইতিহাসে উজ্জ্বল ঘটনা। প্রিন্স ওয়ালেসের ভারত ভ্রমণের প্রতিবাদে ২১ শে নভেম্বর ১৯২১ সালে দেশব্যাপী আহুত ধর্মঘটে এ উপজেলাবাসী সক্রিয় অংশগ্রহণ করে। সে সময় বিদ্রোহী কবি কাজী নজরুল ইসলাম এ শহরে অবস্থান করছিলেন এবং তিনি বিভিন্ন দেশাত্মবোধক গান ও কবিতা লিখে কুমিল্লার জনগণকে উদ্বুদ্ধ করেছিলেন। গান্ধী অভয়াশ্রম নামের প্রতিষ্ঠানটি এসময় গুরুত্বপূর্ণ ভূমিকা পালন করে। ১৯৭১ সালের মহান মুক্তিযুদ্ধে প্রত্যক্ষ ও পরোক্ষভাবে আদর্শ সদর উপজেলার জনগণ সক্রিয় অংশগ্রহণ করেছে। উপজেলার কয়েকটি স্থানে গণহত্যা সংঘটিত হয় যেমন কোটেস্বর, রসুলপুর ইত্যাদি ।
আদর্শ সদর উপজেলায় ৬টি ইউনিয়ন রয়েছে, এগুলো হলো : কালির বাজার ইউনিয়ন, দক্ষিণ দূর্গাপুর ইউনিয়ন, উত্তর দূর্গাপুর ইউনিয়ন, আমড়াতলী ইউনিয়ন, পাঁচথুবী ইউনিয়ন এবং জগন্নাথপুর ইউনিয়ন।
কুমিল্লা সদর উপজেলার সর্বমোট জনসংখ্যা ৫,১৭,৮৬০। এর মধ্যে পুরুষ ২,৭২,৪৩৭, মহিলা ২,৪৫,৪২৩। মুসলিম ৪,৮৩,২৭৭, হিন্দু ৩৩,৪২৬, বৌদ্ধ ১৯৮, খ্রিস্টান ৪২৯ এবং অন্যান্য ৫০৩।এই উপজেলার শিক্ষার গড় হার ৬৬.০৫%; পুরুষ ৬৮.৫৪%, মহিলা ৬৩.০২%।উল্লেখযোগ্য শিক্ষা প্রতিষ্ঠান : কুমিল্লা ভিক্টোরিয়া কলেজ (১৮৯৯), কুমিল্লা সরকারি কলেজ, কুমিল্লা সরকারি মহিলা কলেজ, কুমিল্লা ঈশ্বর পাঠশালা (১৯১৪), রামমালা ছাত্রাবাস (১৯১৬), নিবেদিতা প্রাথমিক বিদ্যালয় (১৯১৯)।
ধান, গম, আলু ও শাকসবজি।
কৃষি, ব্যবসা, চাকুরি, ও রেমিটেন্স।
পাকারাস্তা ৩০৬.৫০ কি. মি, কাঁচারাস্তা ২৫৩.৫০ কি. মি; নদীপথ ১২ নটিক্যাল মাইল; রেলপথ ১১ কি. মি; রেলস্টেশন ১টি।
চান্দিনা উপজেলা
চান্দিনা উপজেলা বাংলাদেশের কুমিল্লা জেলার একটি প্রশাসনিক এলাকা ।
এ উপজেলার উত্তরে দেবীদ্বার উপজেলা ও মুরাদনগর উপজেলা, দক্ষিণাংশে কচুয়া উপজেলা, পশ্চিমে দাউদকান্দি উপজেলা, পূর্বে বুড়িচং উপজেলা।
চান্দিনা উপজেলাতে মোট ১টি পৌরসভা ও ১৩ টি ইউনিয়ন পরিষদ রয়েছে। একমাত্র পৌরসভাটি হচ্ছে চান্দিনা পৌরসভা। বাকি ১৩ টি ইউনিয়ন হলঃ *সুহিলপুর
চান্দিনা উপজেলার আয়তন ২০১.৯২ বর্গ কিলোমিটার এবং লোকসংখ্যা ৩,৫৮,৮২০ জন। এখানে থানা সদর দপ্তর প্রতিষ্ঠিত হয় ১৮৭৬ সালে। চান্দিনা উপজেলার নামকরণ নিয়ে কিংবদন্তি চালু আছে। ১৬৭৫ সালে মির্জা হোসেন আলী খাঁ মোঘল সুবাদার নিযুক্ত হওয়ার পর বর্তমান চান্দিনায় সদর দপ্তর স্থাপন করেন বলে জানা যায়। তখন এ স্থানের নাম ছিল ‘বরকামতা’। এ স্থানটি জঙ্গলাকীর্ণ ছিল বলে বাঘের ভয়ে সবাই আতঙ্কগ্রস্থ থাকতো। সুবাদার হোসেন আলী খাঁ তাঁর মহলের সম্মুখে বাঘতে ভয় দেখানের জন্য একটি উঁচু স্থানে উজ্জ্বল গ্যাসের বাতি জ্বলাতেন। তখন হতে লোকজন এ স্থানটিকে ‘চাঁদনী’ বা ‘চাঁদের আলোর মতো স্থান’ বলে আখ্যায়িত করতো। পরবর্তীতে ইংরেজ শাসনামলে নীলকুঠির সাহেবরা ইংরেজিতে এ স্থানকে চান্দিনা বলে লিপিবদ্ধ করে। সে থেকেই চান্দিনা নামককরণ হয়েছে।
চৌদ্দগ্রাম উপজেলা
চৌদ্দগ্রাম বাংলাদেশের কুমিল্লা জেলার অন্তর্গত একটি উপজেলা।
চৌদ্দগ্রাম উপেজলার আয়তন ২৭১.৭৩ বর্গ কি: মি:। উত্তরে কুমিল্লা সদর দ: উপজেলা, দক্ষিণে ফেনী সদর ও দাগনভূঁইয়া উপজেলা, পূর্বে ভারতের ত্রিপুরা রাজ্য , পশ্চিমে নাঙ্গলকোট উপজেলা ও লাকসাম উপজেলা।
চৌদ্দগ্রাম উপজেলা তে মোট ১টি পৌরসভা ও ১৩ টি ইউনিয়ন পরিষদ রয়েছে। একমাত্র পৌরসভাটি হচ্ছে চৌদ্দগ্রাম পৌরসভা। বাকি ১৩ টি ইউনিয়নগুলো হল :
আগরতলার মহারাজা রাজা বিরেন্দ্র বিক্রম কিশোর মানিক বাহাদুরের খুবই প্রিয় ছিল এই চৌদ্দগ্রাম এলাকা। এই অঞ্চল থেকে রাজার খাজাঞ্চি খানায় প্রচুর রাজস্ব জমা হতো। উদার রাজা এই অঞ্চলে অনেক জনহিতকর কাজও করেছেন। চৌদ্দগ্রামের বড় বড় জলাশয় ও দিঘীগুলো তার পরিচয় বহন করে। তৎকালীন সময়ে খাজনা আদায়ের সুবিধার জন্য বিভিন্ন ভৌগোলিক অঞ্চলগুলোকে পরগণা বলে অভিহিত করা হত। চৌদ্দগ্রামেও একটি পরগণার সদর দপ্তর ছিল। এই পরগণাটি চৌদ্দটি গ্রাম নিয়ে প্রতিষ্ঠিত ছিল বলে এর নামকরণ হয় চৌদ্দগ্রাম। পরবর্তীতে যখন ১৯০৫ সালে থানা প্রতিষ্ঠিত হয় তখন কেন্দ্রের নাম অনুসারে পুরো থানার নামকরণ করা হয় চৌদ্দগ্রাম।
চৌদ্দগ্রাম উপজেলার ভূ-প্রকৃতি ও ভৌগোলিক অবস্থান এই উপজেলার মানুষেরভাষা ও সংস্কৃতি গঠনে ভূমিকা রেখেছে। বাংলাদেশের দক্ষিণ-পূর্বঅঞ্চলে অবস্থিত এই উপজেলাকে ঘিরে রয়েছে ভারতের ত্রিপুরা রাজ্য, ঢাকা বিভাগ ও চট্টগ্রাম বিভাগের অন্যান্য উপজেলাসমূহ। এখানে ভাষার মূল বৈশিষ্ট্য বাংলাদেশের অন্যান্য উপজেলার মতই, তবুও কিছুটা বৈচিত্র্য খুঁজে পাওয়া যায়। যেমন কথ্য ভাষায় মহাপ্রাণধ্বনি অনেকাংশে অনুপস্থিত, অর্থাৎ ভাষা সহজীকরণের প্রবণতা রয়েছে। চৌদ্দগ্রাম উপজেলার আঞ্চলিক ভাষার সাথে সন্নিহিত ঢাকা অঞ্চলের ভাষার, লাকসাম উপজেলার আঞ্চলিক ভাষায় নোয়াখালি এলাকার ভাষার অনেকটাই সাযুজ্য রয়েছে। চৌদ্দগ্রাম উপজেলার ভাষা সংস্কৃতিতে ব্যাপক প্রভাব ফেলেছে বলে বিশেষজ্ঞরা মনে করেন। চৌদ্দগ্রাম উপজেলার সভ্যতা বহু প্রাচীন। এই এলাকায় প্রাপ্ত প্রত্নতাত্ত্বিক নিদর্শন ও বৌদ্ধ বিহারের ধ্বংসাবশেষ প্রাচীন সভ্যতার বাহক হিসেবে দেদীপ্যমান। এছাড়াও এ এলাকায় কিছু ক্ষুদ্র জাতিসত্বা বসবাস করে যাদের নিজস্ব ভাষা ও সংস্কৃতি রয়েছে।
চৌদ্দগ্রাম উপজেলার জনসংখ্যা ৪লাখ ৪৩ হাজার ৬শ ৪৮জন। এর মধ্যে পুরুষ ২লাখ ৮ হাজার ১শ ৪৮জন ও মহিলা ২লাখ ৩৫ হাজার ৫শ জন।
মোট শিক্ষা প্রতিষ্ঠানের সংখ্যা: ৪৯৩, এই উপজেলায় শিক্ষার হার ৮০.৩২%
চৌদ্দগ্রাম উপজেলার অর্থনীতি প্রধানত কৃষি নির্ভর। উপজেলার মধ্যদিয়ে কয়েকটি নদী প্রবাহিত হওয়ার ফলে এর কৃষি জমি সমূহ বেশ উর্বর। এছাড়া এ অঞ্চলের অনেক লোক বিদেশ থাকার ফলে প্রচুর পরিমাণ বৈদিশিক আয় এ উপজেলার অর্থনীতিকে সমৃদ্ধ করেছে।এটি বৈদিশিক অায়ের দিক থেকে ২য় উপজেলা।বাংলাদেশে বর্তমানে অনেক কলকারখানা এখানকার অর্থনৈতিক ও যোগাযোগ ব্যাবস্থাকে সমৃদ্ধ ও সমুন্নত করছে।
হোমনা উপজেলা
হোমনা বাংলাদেশের কুমিল্লা জেলার অন্তর্গত একটি উপজেলা।
হোমনা কুমিল্লা জেলার একটি উপজেলা। এটি বি.বাড়ীয়া সংলগ্ন একটি এলাকা। হোমনা উপজেলার উত্তর দিকে ব্রাহ্মনবাড়ীয়া জেলার বাঞ্ছারামপুর উপজেলা, পূর্ব দিকে কুমিল্লা জেলার মুরাদনগর উপজেলা, পশ্চিম দিকে মেঘনা উপজেলা এবং দক্ষিণ দিকে তিতাস উপজেলা অবস্থিত।
হোমনা উপজেলাতে ১টি পৌরসভা ও ৯টি ইউনিয়ন পরিষদ বিদ্যমান। পৌরসভার নাম হোমনা পৌরসভা।
ইউনিয়ন পরিষদগুলি হচ্ছেঃকুমিল্লা জেলার হোমনা উপজেলা সম্পর্কে সংক্ষিপ্ত বিবরণীঃ ১৯০৫ সালে দাউদকান্দি থানা বিভক্ত হয়ে হোমনা থানা গঠিত হয়। ১৯৮৪ সালে হোমনা খানা উপজেলায় উন্নীত হয়। ২০০১ সালে মেঘনা উপজেলা সৃষ্টির জন্য  হোমনা উপজেলার ৪টি ইউনিয়ন (চালিভাঙ্গা,চন্দনপুর,মানিকারচর ও রাধানগর ইউনিয়ন) মেঘনা উপজেলার সাথে সংযুক্ত হয়। বর্তমানে ১টি পৌরসভা ও ৯টি ইউনিয়ন পরিষদের সমন্বয়ে হোমনা উপজেলা গঠিত।3.সেলিমা আহমাদ(মেরী), দক্ষিন এশিয়ার শ্রেষ্ঠ নারী উদ্যোক্তা, নিটল টাটা গ্রুপের ভাইস চেয়ারম্যান ও পরিচালক জনতা ব্যাংক।
4.কবি আহমেদ উল্লাহ্, কথাসাহিত্যিক ও গীতিকার
5.প্রফেসর আমিনুল আহমেদ, উপাচার্য, শের ই বাংলা কৃষি বিশ্ববিদ্যালয়
7.এম এ হালিম(অতিরিক্ত সচিব) জনপ্রশাসন মন্ত্রণালয়।
8.এ কে এম ফজলুল হক মোল্লা,তিতাস গ্যাস চেয়ারম্যান, ও প্রতিষ্ঠাতা ঘারমোড়া উচ্চবিদ্যালয়, হোমনা_কুমিল্লা।
নাঙ্গলকোট উপজেলা
নাঙ্গলকোট উপজেলা বাংলাদেশের কুমিল্লা জেলার একটি প্রশাসনিক এলাকা।
এই উপজেলাটি কুমিল্লা শহর থেকে সড়ক বা রেল পথে ৪১ কিঃ মিঃ দক্ষিণে অবস্থিত। এর উত্তরে লাকসাম ও সদর দক্ষিণ উপজেলা, দক্ষিণে নোয়াখালীর সেনবাগ উপজেলা, পশ্চিমে নোয়াখালীর বেগমগঞ্জ উপজেলা ও পূর্বে চৌদ্দগ্রাম উপজেলা। এর আয়তন ২২৫.৯৫ বর্গ কিলোমিটার।
কুমিল্লা জেলার নাঙ্গলকোট উপজেলাটি ১৯৮৩ সালের ১৪ সেপ্টেম্বর প্রতিষ্ঠা হয়; উপজেলা প্রতিষ্ঠার পূর্বে এটি লাকসাম ও চৌদ্দগ্রাম উপজেলার অংশবিশেষ ছিল।
নাঙ্গলকোট উপজেলাতে মোট ২৯০টি গ্রাম, ১টি পৌরসভা ও ১৬টি ইউনিয়ন রয়েছে। 
ইউনিয়ন গুলো হলোঃ পেরিয়া ইউনিয়ন, বাঙ্গড্ডা ইউনিয়ন, উত্তর রায়কোট ইউনিয়ন, দক্ষিণ রায়কোট ইউনিয়ন, মৌকরা ইউনিয়ন, মক্রমপুর ইউনিয়ন ইউনিয়ন, হেসাখাল ইউনিয়ন,  আদ্রা উত্তর ইউনিয়ন, আদ্রা দক্ষিণ ইউনিয়ন, পূর্ব জোড্ডা ইউনিয়ন, পশ্চিম জোড্ডা ইউনিয়ন, ঢালুয়া ইউনিয়ন, দৌলখাঁড় ইউনিয়ন, বটতলী ইউনিয়ন, বক্সগঞ্জ ইউনিয়ন, সাতবাড়ীয়া ইউনিয়ন।
২০১১ সালের আদমশুমারী অনুসারে এখানকার জনসংখ্যা ৩,৬৯,৬৫২ জন (প্রায়); যার মধ্যে পুরুষ ১,৬৮,৯৫৫ জন (প্রায়) এবং মহিলা ২,০০৬৯৭ জন (প্রায়)। এখানে প্রতি বর্গ কিলোমিটারে লোকসংখ্যার ঘনত্ব ১,৫৬৩ জন। মোট ভোটার সংখ্যা ২,২৫,৭১৭ জন; পুরুষ ভোটার সংখ্যা ৯৫,০৩৯ জন ও মহিলা ভোটার সংখ্যা ১,১০,৬৭৮ জন। বাৎসরিক জনসংখ্যা বৃদ্ধির হার ১.৩০%। এখানে মোট পরিবারের সংখ্যা ৭২,৭১৭ টি।
২০১১ সালের আদমশুমারী অনুসারে এখানে শিক্ষার হার ৬৫%; যার মধ্যে পুরুষ ৬৮% এবং মহিলা ৬২%।নাঙ্গলকোট উপজেলার অর্থনৈতিক চালিকা শক্তি মূলত কৃষি নির্ভর। ব্যবসা বাণিজ্য প্রসারের জন্য কোন কল-কারখানা নাঙ্গলকোটে গড়ে উঠেনি। কুটির শিলপ বিকাশের ক্ষেত্রেও নাঙ্গলকোট অনেকখানি পিছিয়ে আছে।তবে মৎস পোনা উৎপাদনে বিশেষ ভূমিকা রাখছে, যাহা বাংলাদেশর মৎস খাতে ব্যাপক উন্নয়ণ সাধন করছে।এখানকার প্রায় ৩০/৩৫ ভাগ পরিবার প্রবাসী আয়ের উপর নিরবশিল
মালাউই
মালাউই পূর্ব আফ্রিকার একটি রাষ্ট্র। এর রাজধানীর নাম লিলংগো।
বরুড়া উপজেলা
বরুড়া উপজেলা বাংলাদেশের কুমিল্লা জেলার অন্তর্গত একটি উপজেলা।
বরুড়া উপজেলা জেলা সদর থেকে ২৬ কিলোমিটার দূরে অবস্থিত। এ উপজেলার উত্তরে বুড়িচং উপজেলা, দক্ষিণে লাকসাম, পূর্বে কুমিল্লা সদর এবং পশ্চিমে চাঁদপুরের কচুয়া উপজেলা।
বৌদ্ধদের ধর্মীয় খেতাব বড়ুয়া। এছাড়াও এ অঞ্চলে অধিকাংশ স্থানে পান চাষ করা হত যা এখনও বিদ্যমান। যারা পান চাষ করে তাদেরকে বারই বলে এবং চাষকৃত জমিকে (বরজ) আঞ্চলিক ভাষায় বর বলা হয়। ফলে ধর্মীয় প্রভাব এবং সংস্কৃতিক ঐতিহ্য এ দুটি বিষয়কে সমন্বয় করে বরুড়া উপজেলার নামকরণ করা হয়েছে।
বরুড়া ১৯৪৮ সালের ২৪ মার্চ থানা হিসাবে প্রতিষ্ঠিত হয় এবং ১৯৮৩ সালের ২৪ মার্চ এটি উপজেলায় উন্নিত হয়।
বরুড়া উপজেলায় ১টি পৌরসভা ও ১৫টি ইউনিয়ন বিদ্যমান।
শিক্ষা সংক্রান্ত তথ্যাবলী
- বিশ্ববিদ্যালয় কলেজ ০১ টি
- ডিগ্রি কলেজ ০৩টি (১টি সরকারি)
- উচ্চ মাধ্যমিক কলেজ ০৩টি (১টি মহিলা)
- মাধ্যমিক বিদ্যালয় ৪২ টি (১টি সরকারি বালিকা)
- কারিগরি কলেজ ০১ টি
- নিম্ন মাধ্যমিক বিদ্যালয় ০৩ টি
- সরকারি প্রাথমিক বিদ্যালয় ১৪৯ টি
- এনজিও পরিচালিত প্রাঃ বিদ্যালয় ৮৪ টি
- বেসরকারি মাদ্রাসা ৩০ টি (কামিল-০১টি)। দাখিল-১৮টি। 
আলিম-০৪টি। 
ফাজিল -০৭টি। 
এবতেদায়ী মাদ্রাসা-১০টি। 
কওমী মাদ্রাসা-৬০টি। 
মক্তব-৪০০টি
- শিক্ষার হার ৫৬%
পুরুষ- ৬৩%
মহিলা- ৪৯%
স্বাস্থ্য বিভাগ 
হাসপাতালের সংখ্যা ৭ টি।( বেড-১০১ টি)
সরকারী ০১ টি। ( বেড- ৩১ টি)
বেসরকারী ০৬ টি। ( বেড- ৭০ টি)
ক্লিনিক ০৬ টি( বেসরকারী)।
ডাক্তারের সংখ্যা 
এম,বি,বি এস - সাব সেণ্টারসহ ১৫ জন ।
রেজিষ্টার্ড গ্রাম্য ডাক্তার- ৫ জন।
গ্রাম ডাক্তার- ২৬৭ জন।
হোমিও প্যাথিক ডাক্তার- ৭৮ জন।
কবিরাজ- ৪৫ জন।
অন্যান্য( ডিপ্লোমা)- ৮ জন।
স্বাস্থ্য কেন্দ্র 
উপজেলা স্বাস্থ্য কেন্দ্র- ১ টি।
উপ-স্বাস্থ্য কেন্দ্র- ৫ টি।
পরিবার কল্যান কেন্দ্র- ১৫ টি।
কমিউনিটি ক্লিনিক- ১৯ টি।
কুমিল্লা জেলার মধ্যে স্বাভাবিকভাবেই বরুড়া উপজেলায় হরেক রকমের ব্যবসা বাণিজ্য হয়ে থাকে। উপজেলায় বিশ্বের খেতনামা শিল্পপতিদের জন্মস্হান হওয়াই এখানে শিল্পের প্রভাব রয়েছে।এ উপজেলা সদর সহ বিভিন্ন বাজারে বর্তমানে অনেক বৃহৎ শপিং সেন্টার গড়ে উঠেছে, এ সকল শপিং সেন্টারের মাধ্যমে প্রতিনিয়ত এলাকার মানুষের ব্যবসা-বাণিজ্য প্রসারিত হচ্ছে। এছাড়া উপজেলার বিভিন্ন হাট বাজারের মাধ্যমে জনসাধারণের ব্যবসা-বাণিজ্য প্রসারিত হচ্ছে। নিম্নে বরুড়া উপজেলার উল্লেখযোগ্য হাট-বাজার এর নাম দেয়া হলঃ
উল্লেখযোগ্য হাট-বাজার 
সরাফতি পদয়ার বাজার
বাতাইছড়ি বাজার
রামমোহন বাজার
খোশবাস বাজার
হরিপুর বাজার
মহেশপুর বাজার
ঝলম বাজার
শশইয়া বাজার
লগ্নসার বাজার
আমড়াতলী বাজার
শিলমুড়ী বাজার
ভাউকসার বাজার
অশ্বদিয়া বাজার
শাকপুর নতুন বাজার
শাকপুর পুরাতন বাজার
ধনিশ্বর বাজার
চিলোনিয়া বাজার
আড্ডা বাজার
পেরপেটি বাজার
সোনাইমুড়ী বাজার
একবাড়ীয়া বাজার
পয়ালগাছা বাজার
কাজীর বাজার
লক্ষীপুর বাজার সুলতানপুর বাজারযাতায়াত ভাড়া- ২০১৮ সাল।
- জাঙ্গালিয়া হতে বলাকা বাস ৩০ টাকা।
- বিশ্বরোড হতে বলাকা বাস ৩০ টাকা।
- বিশ্বরোড হতে সিএনজি অটোরিকশা - ৪০ টাকা।
বিবিধঃ 
বিদ্যুতায়িত গ্রামের সংখ্যা ২৬৩ টি, ৭২৫ কিঃমিঃ ।
সাব-রেজিষ্ট্রি অফিস ০২ টি।
ডাক বাংলো ০১ টি।
টেলিফোন অফিস ০২ টি।
টেলিগ্রাফ অফিস ০১ টি।
পোষ্ট অফিসের সংখ্যা ৩২ টি।
প্রত্নতাত্তিক নিদর্শণ ০১ টি( জামে মসজিদ)।
ক্ষুদ্র কুটির শিল্পের সংখ্যা ৭৭৫ টি।
ক্ষুদ্র শিল্প প্রতিষ্ঠানের সংখ্যা ১৫৫ টি।
কুটির শিল্প প্রতিষ্ঠানের সংখ্যা ৭২০ টি।
বিদ্যুতায়িত শিল্প প্রতিষ্ঠানের সংখ্যা ১৪৫ টি।
বিদ্যুৎ বিহীন শিল্প প্রতিষ্ঠানের সংখ্যা ১০ টি।
করাত কল ৭৩ টি।
চাউল ও আটা কল ১২৬ টি।
আইসক্রীম ফ্যাক্টরী ০৭ টি।
প্রিন্টিং প্রেস ০৪ টি।
প্রোটেস্ট্যান্ট মতবাদ
খ্রিস্টানদের মধ্যে যে প্রধান তিনটি ভিন্নমতাবলম্বী গোষ্ঠী রয়েছে, তাদের একটি গোষ্ঠীর বিশ্বাসকে বলা হয় প্রোটেস্ট্যান্ট মতবাদ, যা আসলে কোনো বিশেষ বা নির্দিষ্ট বিশ্বাস নয়, বরং বিভিন্ন ছোট গোষ্ঠী বা ব্যাক্তিবর্গের সমষ্টি। অনেকক্ষেত্রে ক্যাথলিক বা অর্থোডক্স খ্রিস্টান (গোঁড়াবাদী খ্রিস্টান ধর্ম) ছাড়া বাকী খ্রিস্টানদের প্রোটেস্ট্যান্ট বলা হয়। ইউরোপে ১৬ শতকে সংঘটিত প্রোটেস্ট্যান্ট সংস্কার-আন্দোলন থেকে এর গোড়াপত্তন।
এই দুই গোষ্ঠীর মধ্যে কিছু উল্লেখযোগ্য পার্থক্য রযেছে। প্রোটেস্ট্যান্টগন মনে করেন ঈশ্বর কর্তৃক প্রদত্ত পবিত্র বাইবেল হল একটি সম্পূর্ণ বিধান এবং একমাত্র বাইবেলের শিক্ষাই জগতের পাপীগণের মুক্তিলাভ করার জন্য যথেষ্ট। তাদের মতে সকল ধর্মীয় বিশ্বাস ও নৈতিকতার চূড়ান্ত কর্তৃপক্ষ হল বাইবেল। প্রোটেস্ট্যান্টদের এই ধারনার উৎস হল ‘Five Scriptura’ বা পাঁচ প্রত্যাদেশ। এই পাঁচ প্রত্যাদেশের একটি হল ‘Sola Scriptura’। এছাড়া পাবিত্র বাইবেলের বিভিন্ন জায়গায়ও একাধিকবার তাদের মতবাদের পক্ষে যুক্তি আছে বলে প্রোটেস্ট্যানগন মনে করেন। কিন্তু ক্যাথলিকগণ এই ধারণা সঠিক মনে করেন না। তাদের মতে পবিত্র বাইবেলের পাশাপাশি রোমান ঐতিহ্যগত অনুশাসনও একজন খ্রীস্টানের জন্য সমান ভাবে প্রযোজ্য। আর একটি পার্থক্য হলো খ্রীষ্ট সম্প্রদায়ের ধর্মীয় প্রধান হিসাবে পোপের কর্তৃত্ব স্বীকার। ক্যাথলিকগণ মনে করেন পোপ সকল চার্চের প্রধান এবং যীশু খ্রীষ্টের বিকল্প Vicar of Christ। তারা মনে করেন পোপ শিক্ষা ও বচন হল অভ্রান্ত এবং খ্রীস্ট বিশ্বাস ও ধর্ম জ্ঞান চর্চায় তিনি কোন ভুল করতে পারেন না। অন্যদিকে প্রোটেস্ট্যান্টগন মনে করেন যে কোন মানুষ ভুলের উর্ধে নন। আর একমাত্র যীশুই হল সকল চার্চের প্রধান। প্রোটেস্টানরা ক্যাথলিকদের মতো পৌরহিত্য করেন না। যাজকদের বিয়ের প্রথা প্রটেস্টান্টদের মধ্যে দেখা যায়। যাজক হিসাবে তারা সর্বজন বিশ্বাসভাজন কারও উপর তার দায়িত্ব অর্পন করেন। ক্যাথলিকরা ঈশ্বর-যীশু ছাড়াও অনেক সাধু সন্তদের উদ্দেশ্য প্রার্থনা করেন। প্রোটেস্ট্যান্টরা সাধু সন্তদের উপর বিশ্বাস রাখলেও তাদের উদ্দেশ্যে প্রার্থনা করেন না। এছাড়া হলিওয়াটার, সেলিবাচি, যন্ত্রনাভোগ ও নানে শুধুমাত্র ক্যাথলিকরা বিশ্বাস করেন।  গট কোশ্চেনস্‌
প্রোটেস্ট্যান্ট আন্দোলন প্রথম শুরু হয় জার্মানিতে। ১৫২৭ সালে মার্টিন লুথার প্রনিত প্রন্থ ‘দ্য নাইন্টি ফাইভ থিসিস’ গ্রন্থে তিনি রোমন যাজকীয় নীতি, তাদের প্রচলিত খ্রীস্ট বিশ্বাস নিয়ে অনেক ভিন্ন মতামত প্রকাশ করেন। ষোলশ শতকে তার অনুসারীরা জার্মান স্ক্যান্ডিনেভিয়ার প্রতিষ্ঠা করে লুথিয়ান চার্চ। হাঙ্গেরী, স্কটল্যান্ড, ফ্রান্স, সুইজারল্যান্ড প্রভৃতি দেশেও একই আদলে চার্চের সংস্কার করা হয়। ১৫৫৩ সালে চার্চ অব ইংল্যান্ড পোপের কর্তৃত্ব থেকে নিজেদের সরিয়ে নেয়।  রিফর্মেশন অব চার্চ অব ইংল্যান্ড।
https://books.google.pl/books?id=gswCAAAAQAAJ&pg=PA400&dq=church+of+england+1529&hl=pl&sa=X&ei=HGiXU5SvG8rnygPLuoAY#v=onepage&q=church%20of%20england%201529&f=falseরিফর্মেশন অব চার্চ অব ইংল্যান্ড।
সংকুচিত প্রাকৃতিক গ্যাস
সংকুচিত প্রাকৃতিক গ্যাস ("কমপ্রেসড ন্যাচারাল গ্যাস" সংক্ষেপ সিএনজি) জ্বালানি হিসেবে ব্যবহৃত প্রাকৃতিক গ্যাসের একটি রূপ। গ্যাসকে চাপের মাধ্যমে তরলে পরিণত করে তা গ্যাস-ট্যাংকে জমা করা হয়।
সাধারণ ব্যবহার্য প্রাকৃতিক গ্যাসকে প্রচন্ড চাপে (৩০০০+ পি এস আই) তরলিকৃত করা হয়। গ্যাস লাইনের মাধ্যমে আগত গ্যাসকে চাপ প্রয়োগ করা হয় এতে তরলীকৃত গ্যাস, ট্যাংকে জমা হয় এবং অবশিষ্ট ৮০% গ্যাস পুনরায় লাইনে ফেরৎ যায়। এভাবে পর্যায়ক্রমে এই প্রক্রিয়ায় জমা হওয়া গ্যাস গাড়িতে সংরক্ষিত ট্যাংকে ভরে দেয়া হয়।
প্রায় সবধরনের ডিজেল বা পেট্রলচালিত গাড়ি সিএনজি-তে রূপান্তরের মাধ্যমে সিএনজি-কে জ্বালানি হিসেবে ব্যবহার করা যায়। তবে নিম্নে ১২৫ সিসি'র মোটর সাইকেলকে গ্যাস সিলিন্ডার পাওয়াস্বাপেক্ষে এই রূপান্তর সম্ভব।
সিসা ও বেনজিন মুক্ত। রক্ষনাবেক্ষন খরচ কম। গ্যাস সহজলভ্য ও সস্তা। সিএনজি বিক্রি হয় কিউবিক মিটার হিসেবে ১ সিএম সিএনজি'র [ সিএনজি ও জ্বালানী তেল উভয়ের মাইলেজ প্রায় সমান হলেও, এটি দামে সাশ্রয়। এছাড়াও পরিবেশ রক্ষায় এর যথেষ্ট অবদান রয়েছে।
ইসলামী বিশ্ববিদ্যালয়, বাংলাদেশ
ইসলামী বিশ্ববিদ্যালয় স্বাধীনতার পর বাংলাদেশে প্রতিষ্ঠিত প্রথম সরকারি বিশ্ববিদ্যালয়। বিশ্ববিদ্যালয় পর্যায়ে এটিই দেশের সর্বোচ্চ ইসলামী বিদ্যাপীঠ। দেশে শুধুমাত্র এই বিশ্ববিদ্যালয়টিতেই ধর্মতত্ব ও ইসলামী আইনের উপর স্নাতক ও স্নাতকোত্তর ডিগ্রী প্রদান করা হয়। বিশ্ববিদ্যালয়টি আর্থিকভাবে ইসলামী সম্মেলন সংস্থার সাহায্য পরিচালিত হয়। ইসলামী শিক্ষার উন্নতি সাধনের লক্ষ্যে ১৯৮০ সালে খুলনা বিভাগের কুষ্টিয়া জেলায় প্রতিষ্ঠানটি গঠন করা হয়। ইসলামী বিশ্ববিদ্যালয় ১৯৮৬ সালের ২৮ জুন তাদের একাডেমিক কার্যক্রম শুরু করেন।বর্তমানে আরো ৮ টি বিভাগের চালু হওয়ার কথা আছে।
বিশ্ববিদ্যালয় পর্যায়ে একটি ইসলামী বিদ্যাপীঠ স্থাপনের উদ্যোগ অনেক পুরনো। সর্বপ্রথম ১৯২০ সালে মাওলানা মনিরুজ্জামান ইসলামাবাদী চট্টগ্রামের পটিয়ায় মুসলিম বিশ্ববিদ্যালয় প্রতিষ্ঠার উদ্দেশ্যে ফান্ড গঠন করেন। ১৯৩৫ সালে মাওলানা শওকত আলি মুসলিম বিশ্ববিদ্যালয়ের ভিত্তিপ্রস্তর স্থাপন করেন। ১৯৪১ সালে মাওলা বক্স কমিটি ‘ইউনিভার্সিটি অব ইসলামিক লার্নিং’ প্রতিষ্ঠার জন্য সুপারিশ করে। ১৯৪৬-৪৭ সালে সৈয়দ মোয়াজ্জেম উদ্দীন কমিটি এবং ১৯৪৯ সালে মওলানা মুহাম্মদ আকরাম খাঁ কমিটি ইসলামী বিশ্ববিদ্যালয় প্রতিষ্ঠার জন্য সুপারিশ করে। ১৯৬৩ সালের ৩১ মে ড. এস. এম. হোসাইন-এর সভাপতিত্বে "ইসলামী আরবী বিশ্ববিদ্যালয় কমিশন" গঠন করা হয়।
স্বাধীনতার পর বাংলাদেশ সরকার ১ ডিসেম্বর ১৯৭৬ সালে ইসলামী বিশ্ববিদ্যালয় প্রতিষ্ঠার ঘোষণা দেয়। ১৯৭৭ সালের ২৭ জানুয়ারি প্রফেসর এম. এ. বারীকে সভাপতি করে ৭ সদস্যবিশিষ্ট ইসলামী বিশ্ববিদ্যালয় পরিকল্পনা কমিটি গঠন করা হয়। কমিটি ২০ অক্টোবর ১৯৭৭ সালে রিপোর্ট পেশ করে। কমিটির সুপারিশে থিওলজি এন্ড ইসলামিক স্টাডিজ অনুষদের অধীন (১) আল-কুরআন ওয়া উলূমুল কুরআন, (২) উলূমুত তাওহীদ ওয়াদ দা‘ওয়াহ, (৩) আল হাদীস ওয়া উলূমুল হাদীস, (৪) আশ-শরীয়াহ ওয়া উসূলুস শরীয়াহ, এবং (৫) আল ফাল সাফাহ ওয়াততাসাউফ ওয়াল আখলাক বিভাগ, মানবিক ও সমাজবিজ্ঞান অনুষদের অধীন (১) আরবী ভাষা ও সাহিত্য, (২) বাংলা ভাষা ও সাহিত্য, (৩) ইসলামের ইতিহাস ও সংস্কৃতি, (৪) অর্থনীতি, (৫) লোক প্রশাসন, (৬) তুলনামূলক ধর্মতত্ত্ব, (৭) ভাষাতত্ত্ব, এবং বাণিজ্য বিভাগ এবং বিজ্ঞান অনুষদের অধীন (১) পদার্থ বিজ্ঞান, (২) গণিত, (৩) রসায়ন, (৪) উদ্ভিদবিদ্যা, এবং (৫) প্রাণিবিদ্যা বিভাগ প্রতিষ্ঠার কথা উল্লেখ করা হয়।
৩১ মার্চ-৮ এপ্রিল ১৯৭৭ সালে মক্কায় ওআইসি-এর উদ্যোগে অনুষ্ঠিত মুসলিম বিশ্বের রাষ্ট্রপ্রধান ও সরকার প্রধানদের এক সম্মেলনে বিভিন্ন মুসলিম রাষ্ট্রে ইসলামী বিশ্ববিদ্যালয় প্রতিষ্ঠার সুপারিশ করা হয়। এই সুপারিশের ভিত্তিতে ২২ নভেম্বর ১৯৭৯ সালে কুষ্টিয়া শহর থেকে ২৪ কিলোমিটার দক্ষিণে কুষ্টিয়া-ঝিনাইদহ মহাসড়কের পাশে শন্তিডাঙ্গা-দুলালপুর নামক স্থানে ১৭৫ একর জমিতে রাষ্ট্রপতি জিয়াউর রহমান ইসলামী বিশ্ববিদ্যালয়ের ভিত্তিপ্রস্তর স্থাপন করেন।
উপাচার্য: প্রফেসর ড, হারুন-উর রাশিদ আসকারী
উপ-উপাচার্য: প্রফেসর ড, শাহিনুর রহমান
কোষাধ্যক্ষ: অধ্যাপক ড. সেলিম ত্বোহা
নিবন্ধন: এস. এম. আব্দুল লতিফ (ভার:)
নায়েব: অধ্যাপক মোঃ আবদুল্লাহ ইব্রাহীম
ছাত্র উপদেষ্টা: অধ্যাপক ড. পরেশ চন্দ্র বর্মণ
ইসলামি বিশ্ববিদ্যালয়ের ৮ টি অনুষদের অধীনে ৩৩ টি বিভাগ রয়েছে। অনুষদগুলি হল :
বঙ্গবন্ধু শেখ মুজিবুর রহমান কৃষি বিশ্ববিদ্যালয়
বঙ্গবন্ধু শেখ মুজিবুর রহমান কৃষি বিশ্ববিদ্যালয় বাংলাদেশের গাজীপুরের সালনায় অবস্থিত একটি উচ্চ শিক্ষা প্রতিষ্ঠান। ১৯৯৮ সালে এ বিশ্ববিদ্যালয়টি প্রতিষ্ঠিত হয়। এটি গাজীপুর চৌরাস্তা থেকে ৯.৫ কিঃমিঃ দুরে ঢাকা-ময়মনসিংহ মহাসড়কের পাশে অবস্থিত।
ঢাকা প্রকৌশল ও প্রযুক্তি বিশ্ববিদ্যালয়
ঢাকা প্রকৌশল ও প্রযুক্তি বিশ্ববিদ্যালয়, গাজীপুর বাংলাদেশের একটি প্রকৌশল শিক্ষা প্রতিষ্ঠান । ১৯৮০ সালে ঢাকা বিশ্ববিদ্যালয়ের প্রকৌশল অনুষদ হিসেবে এই বিশ্ববিদ্যালয়ের যাত্রা শুরু হয়। দেশে ক্রমবর্ধমান আধুনিক প্রকৌশল বিদ্যার প্রয়োজনীয়তা বিবেচনা করে এই বিশ্ববিদ্যালয় পুরকৌশল, যন্ত্রকৌশল, তড়িৎ কৌশলে চার বছর মেয়াদী ব্যাচেলর ডিগ্রী প্রদান করে আসছে।
১৯৮০ সালে ১২০ জন শিক্ষার্থী নিয়ে রাজধানীর তেজগাঁও শিল্প এলাকায় কলেজ অব ইঞ্জিনিয়ারিং হিসেবে যাত্রা শুরু করে প্রতিষ্ঠানটি। সেসময় এখান থেকে সিভিল ইঞ্জিনিয়ারিং, ইলেকট্রিকাল এবং ইলেক্ট্রনিক ইঞ্জিনিয়ারিং, মেকানিকাল ইঞ্জিনিয়ারিং বিষয়ে চার বছর মেয়াদী ব্যাচেলর ডিগ্রী অর্জন করা যেতো। ১৯৮৩ সালে কলেজ অব ইঞ্জিনিয়ারিং এর নাম পরিবর্তন করে ঢাকা ইঞ্জিনিয়ারিং কলেজ (ডিইসি) নামে গাজীপুরের বর্তমান ক্যাম্পাসে স্থানান্তর করা হয়। প্রতিষ্ঠার পর থেকে সম্মুখীন হওয়া বিভিন্ন সমস্যা মোকাবেলায় ১৯৮৬ সালে সরকারের অর্ডিন্যান্সের মাধ্যমে ডিইসিকে বাংলাদেশ ইন্সটিটিউট অফ টেকনোলজি (বিআইটি) ঢাকাতে রুপান্তরিত করা হয়। সর্বশেষ ২০০৩ সালের ১ সেপ্টেম্বর ঢাকা প্রকৌশল ও প্রযুক্তি বিশ্ববিদ্যালয় নামে বিশ্ববিদ্যালয়ে রূপান্তরিত হয়।
রাজধানী ঢাকা থেকে ৪০ কিলোমিটার দূরে এবং গাজীপুর শহর থেকে তিন কিলোমিটার উত্তরে ভাওয়াল গড় এলাকায় ঢাকা প্রকৌশল ও প্রযুক্তি বিশ্ববিদ্যালয়ের (ডুয়েট) ক্যাম্পাস। বিশ্ববিদ্যালয়টি ২০.২৯ একর জমির উপর অবস্থিত।
বর্তমানে ডুয়েটে তিনটি অনুষদের অধীনে নয়টি বিভাগ রয়েছে। এখানে স্নাতক পর্যায়ে বিএসসি ইঞ্জিনিয়ারিং এবং স্নাতকোত্তর পর্যায়ে এমএসসি ইঞ্জিনিয়ারিং ও পিএইচডি ডিগ্রি দেওয়া হয়। শুধুমাত্র ডিপ্লোমা ইন ইঞ্জিনিয়ারিং ডিগ্রীধারীরা এই বিশ্ববিদ্যালয়ে প্রকৌশল এবং স্থাপত্যবিদ্যার বিভিন্ন শাখায় ব্যাচেলর ডিগ্রী অর্জনের জন্য ভর্তি হতে পারে। এছাড়া বাংলাদেশের নয়টি পিএইচডি ডিগ্রী প্রদানকারী বিশ্ববিদ্যালয়ের মধ্যে একটি হল ডুয়েট।প্রতি বছর এই বিশ্ববিদ্যালয়ে প্রায় ৫৪০ জন ছাত্রছাত্রী প্রকৌশল এবং স্থাপত্যবিদ্যায় স্নাতক ডিগ্রী অর্জনের জন্য ভর্তি হয়ে থাকে। প্রতিবছর ভর্তি পরীক্ষায় প্রায় ১০০০০ জন পরীক্ষার্থীদের মধ্যে মাত্র ৬% ছাত্রছাত্রী এখানে ভর্তির সুযোগ পেয়ে থাকে। এই শিক্ষা প্রতিষ্ঠানে শিক্ষক ও শিক্ষিকার সংখ্যা প্রায় ৩০০ জন।
কুমিল্লা বিশ্ববিদ্যালয়
কুমিল্লা বিশ্ববিদ্যালয় বাংলাদেশের কুমিল্লায় অবস্থিত একটি সরকারি বিশ্ববিদ্যালয়। এটি ২০০৬ সালে প্রতিষ্ঠিত হয়। এই বিশ্ববিদ্যালয়টি বিশ্ববিদ্যালয় মঞ্জুরী কমিশন কর্তৃক অনুমোদিত।
এটি ঢাকা-চট্টগ্রাম বিশ্বরোডের পশ্চিম পাশে এবং কুমিল্লা শহর থেকে প্রায় ৯ কি,মি পশ্চিমে অবস্থিত। এটি ময়নামতির লালমাই বিহার নামক স্থানে ৫০ একর জায়গা জুড়ে নির্মিত। এর পাশেই রয়েছে শালবন বিহার, কুমিল্লা ক্যাডেট কলেজ।
বাংলাদেশ সরকারের সম্মানিত রাষ্ট্রপতি আব্দুল হামিদ বিশ্ববিদ্যালয়টির আচার্য। ২০০৬ সালে এই বিশ্ববিদ্যলয় প্রতিষ্ঠিত হয় এবং উদ্বোধন করেন তৎকালীন প্রধানমন্ত্রী বেগম খালেদা জিয়া।
প্রফেসর ডঃ গোলাম মাওলা এই বিশ্ববিদ্যালয়টির প্রতিষ্ঠাতা উপাচার্য। ২০০৮ খ্রিস্টাব্দের ৩০ জুলাই পর্যন্ত তিনি পদত্যাগ করার আগ পর্যন্ত এই বিশ্ববিদ্যালয়টির দায়িত্ব প্রাপ্ত ছিলেন। গণিত বিভাগের অধ্যাপক ডঃ জুলফিকার আলী পরবর্তীতে ভারপ্রাপ্ত উপাচার্যের ভূমিকা পালন করেন। পররর্তী উপাচার্য জাহেদুল করিম ক্যাম্পাসে ভয়াবহ সংঘর্ষের পর ২০০৯ খ্রিস্টাব্দে ৭ অক্টোবর পদত্যাগের ঘোষণা দেন। ২০০৯ খ্রিস্টাব্দে ২২ নভেম্বর, জাহাঙ্গীরনগর বিশ্ববিদ্যালয়ের পদার্থ বিজ্ঞানের অধ্যাপক ডঃ আমির হোসাইন খান বিশ্ববিদ্যালয়টির উপাচার্য হিসেবে যোগ দেন। অর্থনীতি বিভাগের অধ্যাপক প্রফেসর আলী আশরাফ ২০১৩ হতে ২০১৭ সাল পর্যন্ত উপাচার্যের দায়িত্ব পালন করেন। অতঃপর ২০১৮ সালে উপাচার্য হিসেবে স্থলাভিষিক্ত হন ঢাকা বিশ্ববিদ্যালয়ের অধ্যপক প্রফেসর ডঃ এমরান কবির চৌধুরী।
প্রতিষ্ঠাকালে বিশ্ববিদ্যালয়টির মাত্র ৭টি বিভাগ ছিল। বর্তমানে (ডিসেম্বর ২০১৫) ৬ টি অনুষদের অধীনে মোট ১৯টি বিভাগ চালু রয়েছে। 
কুমিল্লা বিশ্ববিদ্যালয়ে ৪ টি আবাসিক হল রয়েছে। ছাত্রদের জন্য ৩ টি, ছাত্রীদের জন্য রয়েছে একটি। এছাড়াও শিক্ষকদের জন্য রয়েছে ডরমেটরি।
বিশ্ববিদ্যালয়ে সক্রিয় ছাত্র সংগঠনসমূহঃ
বঙ্গবন্ধু ভাস্কর্য,ফরেস্ট অব আর্ডেন,লালন চত্বর,বাবুই চত্বর, পিএ চত্বর, কাঠাল তলা,বৈশাখী চত্বর, মুক্ত মঞ্চ,প্রেম সেতু,ক্যাফেটেরিয়া,ভিসিটং ও শহীদ মিনার।
জাতীয় কবি কাজী নজরুল ইসলাম বিশ্ববিদ্যালয়
জাতীয় কবি কাজী নজরুল ইসলাম বিশ্ববিদ্যালয় বাংলাদেশের ময়মনসিংহ জেলায় অবস্থিত কাজী নজরুল ইসলামের স্মৃতি বিজড়িত ত্রিশাল উপজেলার নামাপাড়ার বটতলায় অবস্থিত একটি সরকারি বিশ্ববিদ্যালয়। বিশ্ববিদ্যালয়টি ২০০৬ সালে প্রতিষ্ঠিত হয়। এখানে বর্তমানে প্রায় ৬ হাজার শিক্ষার্থী অধ্যয়নরত রয়েছে।
এটি ময়মনসিংহ শহর হতে প্রায় ২২ কিলোমিটার দূরে, ত্রিশাল উপজেলা সদর হতে ৩ কিলোমিটার দূরে নামা পাড়া বটতলায় অবস্থিত। এই বিশ্ববিদ্যালয়টি ২০০৬ সালে প্রতিষ্ঠিত হয়েছে। ঢাকা হতে এর দূরত্ব ১০০ কিলোমিটার। কবি কাজী নজরুল ইসলামের স্মৃতি বিজরিত বটতলা ঘেঁষে এ বিশ্ববিদ্যালয়টি প্রতিষ্ঠিত।
কবি কাজী নজরুল ইসলাম বাংলাদেশের জাতীয় কবি। তার স্মরণে কবি নজরুলের স্মৃতি বিজরিত বটতলাতে এই বিশ্ববিদ্যালয় স্থাপন করা হয় । কবি নজরুল ছোট বেলায় এই বটগাছের নিচে বসে বাঁশি বাজাতেন। কবি ত্রিশালের দরিরামপুর হাই স্কুলে পড়াশুনা করতেন ।
বৃহত্তর ময়মনসিংহ সাংস্কৃতিক ফোরাম ১৯৯০-এর দশক থেকে বেসরকারি খাতে ত্রিশালে জাতীয় কবি কাজী নজরুল ইসলামের নামে বিশ্ববিদ্যালয় প্রতিষ্ঠার জন্য একটি কমিটি গঠন করে। এই কমিটির সভাপতি ছিলেন ড. আশরাফ সিদ্দিকী, সহসভাপতি অধ্যক্ষ হামিদা আলী এবং কোষাধ্যক্ষ বদিউজ্জামান, অবসরপ্রাপ্ত মহাপরিচালক, বাংলাদেশ ডাক বিভাগ। ফোরাম বিশ্ববিদ্যালয় প্রতিষ্ঠার উদ্দেশ্যে দুই ধরনের সাহায্যদাতা সংগ্রহ করে। এক অর্থদাতা, দুই জমিদাতা। অর্থদাতাদের মধ্যে অগ্রণী ভূমিকা পালন করেন তত্কালীন ভূমি প্রতিমন্ত্রী রাশেদ মোশাররফ, বেশকিছু সংখ্যক প্রতিষ্ঠিত ব্যবসায়ী, চিকিৎসক এবং বিদ্যানুরাগী।
২০০৪ সালের ফেব্রুয়ারীতে এই বিশ্ববিদ্যালয় প্রতিষ্ঠার জন্যে একনেকের বৈঠকে একটি প্রকল্প অনুমোদিত হয়। তৎকালীন প্রধানমন্ত্রী বেগম খালেদা জিয়া ২০০৫ সালের ১লা মার্চ এর ভিত্তি প্রস্তর স্থাপন করেন। ২০০৭ এর ২৫ মার্চ জাতীয় কবি কাজী নজরুল ইসলামের জন্মদিনে বেগম খালেদা জিয়া দুটি অনুষদের কার্যক্রম উদ্বোধন করেন এবং ৩ জুন ২০০৭ এ প্রথম ব্যচের ক্লাস শুরু হয়। অধ্যাপক ড. মোহাম্মদ শামসুর রহমান ছিলেন প্রথম উপাচার্য।
প্রথম ব্যাচে কলা অনুষদের অধীনে বাংলা ভাষা ও সাহিত্য বিভাগ ও ইংরেজি ভাষা ও সাহিত্য বিভাগ এবং বিজ্ঞান ও প্রকৌশল অনুষদের অধীনে কম্পিউটার বিজ্ঞান ও প্রকৌশল বিভাগে ১৮৫ জন ছাত্র ভর্তি হয়।
জাতীয় কবি কাজী নজরুল ইসলাম বিশ্ববিদ্যালয়ে বর্তমানে ৪ টি অনুষদের অধীনে মোট ২৩ টি বিভাগ রয়েছে।
বিশ্ববিদ্যালয়ে দুটি আবাসিক হল রয়েছে। ছাত্রদের জন্য অগ্নিবীণা হল এবং ছাত্রীদের জন্য দোলনচাঁপা হল। বর্তমানে দশ তালা বিশিষ্ট দুটি হল : বঙ্গবন্ধু শেখ মুজিবুর রহমান হল ( ছাত্রদের জন্য ) এবং বঙ্গমাতা শেখ ফজিলাতুন্নেছা মুজিব হল ( ছাত্রীদের জন্য ) নির্মাণাধীন রয়েছে।
কলা ভবনের একটু দূরেই চক্রবাক ক্যাফেটেরিয়া অবস্থিত ।
দারুল ইহসান ইউনিভার্সিটি
দারুল ইহসান বিশ্ববিদ্যালয় ঢাকার ধানমন্ডিতে অবস্থিত একটি বেসরকারী বিশ্ববিদ্যালয়। ১৯৮৯ সালে এটি প্রতিষ্ঠা লাভ করে। বিশ্ববিদ্যালয়টি আউটার ক্যাম্পাস বিহীন। এখানে বিবিএ, এমবিএ, এলএলবি, বিএ অনার্স ইন ইংলিশ সহ অন্যান্য বিষয়ে স্নাতক এবং স্নাতকোত্তর পর্যায়ে শিক্ষা দান করা হয়। ১৯৯৩ সালে বিশ্ববিদ্যালয় মঞ্জুরী কমিশন থেকে এটি অনুমোদন লাভ করে। ২০১৬ সালে অবৈধভাবে ক্যাম্পাস শাখা বাড়ানো এবং সনদ বানিজ্যের জন্য শিক্ষা মন্ত্রনালয় এটি বন্ধ করে দেয়।
ছাত্র-ছাত্রীর সংখ্যা প্রায় ৩১৫৪। প্রতি বিভাগে প্রায় ১০ জন শিক্ষক রয়েছ। স্থায়ী শিক্ষক ৭২ জন, অস্থায়ী শিক্ষক ৫০ জন।
লাইব্রেরী খোলা হয় সকাল ১০.০০ মিনিটে এবং বন্ধ হয় রাত্র ৮.০০টায়। লাইব্রেরী কার্ডধারীরা বই সংগ্রহ করতে পারবে এবং বাসায় নিতে পারবে। এখানে পাঠ্য বই ছাড়াও রয়েছে পত্রিকা, অভিসন্দর্ভ, রেফারেন্স বই, মানচিত্র এবং দুর্লভ বই এর সংগ্রহ। এখানে একসাথে ২৫ জন থেকে ৩০ জন ছাত্র-ছাত্রী বসে পড়তে পারবে। লাইব্রেরী ভবন এডমিন ভবনের তৃতীয় তলায় অবস্থিত। প্রায় ২০,০০০ বইয়ের সংগ্রহ রয়েছে এই লাইব্রেরীতে।